|  |  |  |
| --- | --- | --- |
| **בפני** | **כבוד השופטת אושרית הובר היימן** | |
| **תובעת** | | **כספא ליסינג בע"מ** |
| **נגד** | | |
| **נתבעות** | | **1.שרה שמעונוב**  **2.איי.די.איי. חברה לביטוח בע"מ** |
|  | | |
|  | |  |

|  |
| --- |
| **פסק דין** |

הצדדים הסמיכו אותי לפסוק בתיק זה מכוח סעיף 79א לחוק בתי המשפט [נוסח משולב], התשמ"ד – 1984.

ממכלול העדויות והראיות שהובאו בפני, לאחר שעיינתי בכתבי טענות הצדדים ובתמונות הנזק ושמעתי העדים מטעם הצדדים, אני קובעת כי האחריות לתאונה מתחלקת בין התובעת לנתבעת 2, באופן שווה. על כן, על הנתבעים, יחד ולחוד, לפצות את התובעת בגין 50% מן הנזקים שהוכחו.

לפיכך, אני מחייבת את הנתבעות, יחד ולחוד, לשלם  לתובעת סך של 1,948 ₪ בצרוף אגרת משפט בסך 375 ₪. סכומים אלה ישאו ריבית והפרשי הצמדה כחוק, מיום הגשת התביעה ועד ליום התשלום המלא בפועל, וכן שכ"ט עו"ד בסך כולל של 1,800 ₪,  בצרוף הפרשי הצמדה וריבית כחוק מהיום ועד ליום התשלום המלא בפועל.

כמו כן תשאנה הנתבעות, יחד ולחוד, בשכר עדת התובעת.

אני פוטרת מתשלום יתרת האגרה.

זכות ערעור תוך 45 יום לבית משפט המחוזי מרכז – לוד.

**ניתן היום, כ"ז ניסן תשע"ח, 12 אפריל 2018, בהעדר הצדדים.**

