|  |  |
| --- | --- |
| **לפני כבוד השופט ישי קורן** | |
| **התובעים:** | **1. פלונית**  **2. המוסד לביטוח לאומי** |
| **נגד** | |
| **הנתבעים:** | **עיריית תל-אביב-יפו** |

|  |
| --- |
| **החלטה** |

**1. בהסתמך על הנתונים המצויים בתיק בית המשפט ולאחר שעיינתי בתחשיבי הנזק שהגישו הצדדים, אני מציע, לצרכי פשרה בלבד, שהנתבעת תשלם לתובעת מס' 1 49,000 ₪ ולתובע מס' 2 5,378 ₪, בצירוף הוצאות מומחים, אגרות ושכ"ט עו"ד.**

**התובעת תמסור את תגובתה להצעה עד ליום 5/5/18.**

**הנתבעת תמסור את תגובתה להצעה עד ליום 10/6/18.**

**2. בהעדר הסכמה, יגישו הצדדים תצהירי עדות ראשית כדלקמן:**

**תצהירי התובעים יוגשו עד ליום 10/7/18.**

**תצהירי הנתבעת יוגשו עד ליום 20/8/18.**

הצדדים יצרפו לתצהיריהם תיק מוצגים ובו מלוא המסמכים אשר בדעתם להסתמך עליהם במהלך המשפט, לרבות חוות דעת שבמומחיות ותעודות עובד ציבור. יש לסמן את המוצגים באופן ברור, תוך סיפרור העמודים בסדר רץ. צד אשר יבחר שלא להגיש תצהירי עדות ראשית אינו פטור מהגשת תיק מוצגים מסודר, אם ברצונו להגיש מסמכים כראיות במהלך הדיון.

התצהירים וחוות הדעת, על נספחיהם, יוגשו בשני עותקים:

עותק אחד לצורך סריקה, יוגש במועדים שנקבעו לעיל;

**עותק שני, כרוך וכולל דגלוני סימון של הנספחים, יוגש בפתח הדיון הקרוב.**

עותק כרוך ומסודר של התצהירים והמסמכים יועבר במישרין לצד שכנגד, לא יאוחר ממועד הגשתם לתיק בית המשפט. על ב"כ הצדדים לוודא שהמסמכים התקבלו במועד בידי הצד שכנגד.

**התנגדות לראיות יש להגיש בתוך 14 יום מקבלתן. התנגדות שלא תוגש במועד לא תישמע בשלב מאוחר יותר.**

3. תצהירי חוקרים או דו"חות חקירה, שהצד המחזיק בהם מבקש לעכב את הגשתם, יוגשו בתוך המועדים הנ"ל במעטפה סגורה ישירות ללשכתי, שאם לא כן לא תותר הגשתם.

**4. לא תישמע עדות שלא הוגשה בתצהיר ולא יוצג או יוגש מוצג אשר לא נכלל בתיק המוצגים, אלא ברשות בית המשפט ולאחר הגשת בקשה כדין.**

צד המבקש להעיד עד שסרב לחתום על תצהיר עדות ראשית יגיש בקשה בכתב עד למועד הקבוע להגשת התצהירים מטעמו, ובה יבקש להעיד את העד ללא הגשת תצהיר עדות ראשית, תוך פירוט המאמצים שנעשו על מנת לקבל תצהיר של העד, ותמצית העדות.

**5. קדם משפט לאחר תצהירים יתקיים ביום 13/9/18 בשעה 08:30.**

ניתנה היום, כ"ה ניסן תשע"ח, 10 אפריל 2018, בהעדר הצדדים.

