**11 אפריל 2018**

**לפני:**

**כב' הרשמת קארין ליבר-לוין**

|  |  |
| --- | --- |
| **התובע:** | **tekle medhane dedta**  **ע"י ב"כ: עו"ד שטיינוביץ** |
| **-** | |
| **הנתבעת:** | **ר. אביר בע"מ** |

**החלטה**

1. לפני בקשה התובע לגביית עדותו בהליך של עדות מוקדמת, מאחר והוא עתיד לעזוב את הארץ בהליך עזיבה מרצון. התובע צירף לבקשתו תצהיר וכן מכתב מרשות ההגירה והאוכלוסין המעיד על כך שעליו לעזוב את הארץ עד ליום 1.5.2018 וכי כרטיס טיסה יונפק לו על ידי הרשויות לצורך כך.

2. **הצדדים מוזמנים לשמיעת עדותו המוקדמת של התובע ביום 29.4.2018 בשעה 14:30**.

3. ב"כ התובע ימציא במסירה אישית העתק מכתב התביעה, בקשה לשמיעת עדות מוקדמת, תצהיר עדות ראשית מטעם התובע והחלטתי זו לידי הנתבעת וזאת עד ליום חמישי, 12.4.2018 בשעה 10:00.

4. העתק מאישור המסירה יומצא לביה"ד עד ליום 24.4.2018.

5. **על התובע להמציא כרטיס טיסה עד ליום 24.4.2018.**

**היה ולא יומצא כרטיס טיסה, הדיון יבוטל ובנוסף, בית הדין ישקול חיוב התובע בהוצאות משפט, לרבות לטובת אוצר המדינה.**

6. התובע יזמן מתורגמן בלתי תלוי למועד הדיון.

7. לא יאוחר מיום 1.6.2018 ימציא התובע אישור רשמי המלמד כי יצא את ישראל ואימתי. לא יוגש אישור במועד כאמור ישקול בית הדין למחוק את התביעה ו/או לחייב את התובע בהוצאות משמעותיות לרבות הוצאות לטובת אוצר המדינה.

**תשומת לב התובע כי באחריותו להעביר לבא כוחו העתק מכרטיס הטיסה לאחר המעבר בביקורת גבולות שאם לא כן, לא תישמע טענה שנדרש מתן צו לרשויות ההגירה לצורך הגשת אישור כאמור.**

8. המזכירות תשלח לבא כוח התובע החלטה זו באמצעות פקס ותוודא קבלתה טלפונית.

9. התיק יובא לעיוני ביום 25.4.2018.

**ניתנה היום, כ"ו ניסן תשע"ח, (11 אפריל 2018), בהעדר הצדדים ותישלח לב"כ התובע.**

