|  |  |  |
| --- | --- | --- |
|  | | **מספר בקשה:** **2** |
| **לפני כבוד הרשמת בכירה ורדה שוורץ** | | |
| **המבקש:** | **ג'וני עווידה** | |
| **נגד** | | |
| **המשיבה:** | **שיא שי עד בע"מ** | |
|  | | |

|  |
| --- |
| **החלטה** |

המבקש הגיש בקשה לדיון בשתי טענות מקדמיות: האחת העדר סמכות מקומית לבית משפט זה והשנייה דחייה על הסף בהעדר עילה.

טענת חוסר הסמכות המקומית דינה דחייה.

עילת התביעה היא הפרתו של ההסכם שנחתם בין הצדדים ברמת גן ולא שום עילה אחרת.

הסיבה לכריתתו של ההסכם כנובעת מהתקשרות וסכסוך אחר בין הצדדים אינה רלוונטית ואינה משמשת בשום צורה כאחד מיסודות התביעה.

אף טענת העדר העילה נדחית על הסף.

המשיבה טענה בכתב התביעה כי המבקש הפר את הסכם הפשרה ואף הסבירה כיצד.

כל טענה של המבקש כי אין לפרש את האירוע עליו מתבססת המשיבה, איחור של 18 יום בתשלום, כאירוע המהווה הפרת ההסכם, היא טענת הגנה בלבד.

לפיכך, הנני דוחה את בקשת המבקש ומחייבת אותו לשלם למשיבה הוצאות הדיון בבקשה בסך 1,000 ₪.

ניתנה היום, כ"ו ניסן תשע"ח, 11 אפריל 2018, בהעדר הצדדים.

