**09 אפריל 2018**

|  |  |  |
| --- | --- | --- |
| **לפני:** | |  |
| **כב' הרשמת תמר עציון פלץ** | | |
| **התובעת:** | **מגדל מקפת קרנות פנסיה וקופות גמל בע"מ ח.פ. 512237744**  ע"י ב"כ עו"ד איריס גולדשטיין ואח' | |
| **-** | | |
| **הנתבעת:** | **דיבי-ארט בע"מ ח.פ. 514318062** | |

|  |
| --- |
| **פסק דין** |

1. לפניי בקשה למתן פסק דין בהעדר הגנה כנגד הנתבעת (להלן: **הבקשה**).
2. התביעה הוגשה ביום 3.7.2017 ונמסרה כדין לידי הנתבעת ביום 20.7.2017 (אישור מסירה מסוג "הודבק במען" בכתובתה הרשומה של הנתבעת ברשם החברות לאחר שלושה ביקורים שבהם לא נמצא איש במען, בצירוף תצהיר מוסר ותדפיס רשם החברות, הוגשו לתיק בית הדין ביום 5.11.2017).
3. מאחר שמדובר היה באישור מסירה מסוג "הודבק במען", נדרשה התובעת לשלוח לנתבעת עותק מן הבקשה באמצעות מסירה אישית, טרם מתן פסק דין בהעדר הגנה כנגדה. התובעת פעלה בהתאם להחלטת בית הדין, אך דבר הדואר לא נדרש על ידי הנתבעת.
4. בנסיבות אלה, משלא הוגש כתב הגנה חרף חלוף המועד לכך, ואף לא הוגשה תגובה לבקשה, יש ליתן כנגד הנתבעת פסק דין על יסוד כתב התביעה בלבד, בהתאם לתקנה 43(א) לתקנות בית הדין לעבודה (סדרי דין) התשנ"ב – 1991.
5. הנתבעת תשלם לתובעת, בתוך 30 ימים מיום שיומצא לה פסק הדין, את הסכומים הבאים:
6. סך של 37,453 ₪ בגין תשלומים עבור פוליסות ביטוח מנהלים. סכום זה ישולם בצירוף ריבית פיגורים בהתאם לתקנה 11 לתקנות הפיקוח על שירותים פיננסיים (קופות גמל) (תשלומים לקופת גמל), התשע"ד- 2014, החל מיום הגשת התביעה (3.7.2017)  ועד לתשלום המלא בפועל.
7. הוצאות משפט בסך 421  ₪ ושכ"ט עו"ד בסך כולל של 3,070 ₪. לא ישולמו הסכומים בתוך 30 יום יישאו הפרשי הצמדה וריבית כחוק מיום מתן פסק הדין ועד לתשלום המלא בפועל.
8. הדיון הקבוע למחר ( 10.4.2018) יבוטל.
9. **בקשה לביטול פסק דין זה ניתן להגיש בתוך 30 ימים מהיום שפסק הדין הגיע לידי הצד המבקש לבטלו**.

**ניתן היום, כ"ד ניסן תשע"ח (09 אפריל 2018), בהעדר הצדדים.**

