|  |  |
| --- | --- |
| **לפני כבוד השופט אחסאן כנעאן** | |
| **התובעת** | | **פלונית** | |
| **נגד** | | | |
| **הנתבעות** | | **1. אליהו חברה לביטוח בע"מ**  **2. מנורה מבטחים ביטוח בע"מ** | |

|  |
| --- |
| **החלטה** |

1. לאחר שעיינתי בבקשה על נספחיה ובתגובת ב"כ הנתבעת, הגעתי למסקנה כי אכן קיימת ראשית ראיה לקיומה של נכות המצדיקה מינוי מומחה רפואי. על כן אני ממנה את פרופ' נמרוד רוזן כמומחה מטעם בית המשפט בתחום האורטופדי אשר מתבקש לחוות דעתו באשר:

א. למצבה הרפואי של התובעת הנובע מן התאונות נשוא התובענה;

ב. לקשר הסיבתי בין המצב הרפואי לבין התאונות;

ג. לנכותה הצמיתה של התובעת (אם קיימת) ככל שנובעת היא מן התאונות נשוא התובענה;

ד. לנכותה הזמנית של התובעת (היינו: תקופת אי הכושר לעבודה) בעקבות התאונות נשוא התובענה;

2. התובעת תמציא כתב ויתור על סודיות רפואית למומחה וכן לנתבעת בתוך 15 יום מהיום.

3. כל אחד מן הצדדים ימציא למומחה שמונה וכן לצד שכנגד תצלום של כל המסמכים הרפואיים שבשליטתו והנוגעים לעניין שבמחלוקת, **למעט** חוות דעת של מומחה. ב"כ התובעת ידאג להמצאת המסמכים בתוך 15 יום מהיום וחברו יפעל להמצאתם בתוך 15 יום מיום קבלת (למעט מסמכים אשר העתקם הומצא על ידי התובעת).

4. התובעת תעמוד לבדיקות רפואיות כפי שיורה המומחה לצורך מתן חוות דעתו. ב"כ התובעת יתאם עם המומחה מועד לקיום הבדיקות.

5. הנני קובע שכר טרחתו של המומחה שמונה בסך של 5,000 ₪ כולל מע"מ אשר ישולם לו ישירות על ידי הצדדים בחלקים שווים (שליש כל צד).

\* התובעת תפקיד חלקה בשכר טרחת המומחה בידיו הנאמנות של בא כוחה וזאת בתוך 30 יום מהיום. **המומחה מתבקש להתחיל בעריכת חוות דעתו רק לאחר קבלת הודעת ב"כ התובעת כי שכרו הופקד בהתאם להחלטה זו.**

6. **שימת לב המומחה מופנית ל-**

א. **הוראות תקנה 8 (א) לתקנות הפיצויים לנפגעי תאונות דרכים (מומחים), התשמ"ז-1986 , לפיה אין להביא בפני המומחה הממונה על ידי ביהמ"ש חוות דעת רפואית של מומחה אחר לגבי התאונה בה עסקינן;**

**ב. פסיקת בית המשפט העליון קובעת כי גם מסקנות של ועדה רפואית של המוסד לביטוח לאומי אסור שתובאנה בפני המומחה.**

7. **לאור מועד הבדיקה דוחה את קדם המשפט ליום 11/12/2018 בשעה 9:10.**

8. **המזכירות תמציא העתק ההחלטה למומחה ולבאי כוח הצדדים.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

