|  |  |  |  |
| --- | --- | --- | --- |
|  | | | **מספר בקשה:3** |
| **בפני** | **כבוד השופט אריה נאמן** | | |
| **מבקשת** | | **נחשון עבודות ימיות בע"מ** ח.פ. 514936939 | |
| **נגד** | | | |
| **משיבה** | | **פיאצ'נטיני קוסטרוציוני אס.פי.איי. ח.פ. 560032559** | |
|  | | | |
|  | | | |

|  |
| --- |
| **החלטה** |
|  | |

1. ביום 8.3.18 ניתן צו עיקול זמני ברישום אצל שני המחזיקים כמבוקש בבקשה מס' 1, עד לסכום של 3,259,778 ש"ח, צמוד למדד המחירים לצרכן הידוע היום (להלן: "סכום העיקול"), אלא שהמחזיקים הנ"ל הודיעו כי אין בידיהם נכסים או כספים מספיקים כדי שהמבקשת תוכל להיפרע מהם – הכל כמפורט בסעיף 5 לבקשה דנן, ואף קיימים נושים נוספים למשיבה אשר הטילו גם הם עיקולים שונים, כך לטענת המבקשת, לפיכך עותרת המבקשת להרחבת העיקול כמבוקש ברישא לבקשה.

2. לאחר עיון בבקשה על נספחיה, ובהתאם להוראת תקנות 362, 366(ב) ו-374 לתקסד"א, ולאחר שנחה דעתי כי לכאורה זכאית המבקשת שהבקשה להרחבת צו עיקול תיענה בחיוב, במעמד צד אחד, הנני נעתר לבקשה וניתן בזאת צו עיקול זמני לרבות ברישום, על הנכסים שפורטו במבוא לבקשה – סעיפים א,ב,ג שם. (להלן: "הצו").

העיקול מוגבל כאמור לסכום של 3,259,778 ש"ח, צמוד למדד המחירים לצרכן הידוע היום (להלן: "סכום העיקול").

3. מחובת המבקשת לוודא ערכם של הכספים ו/או הזכויות שעוקלו, על מנת שסך העיקולים לא יחרגו מסכום העיקול. עוקלו כספים ו/או זכויות שערכם עולה על סכום העיקול, באחריות המבקשת לפנות לביהמ"ש ולבקש ביטול העיקול על חלק מהכספים ו/או הזכויות שעוקלו מעבר לסכום העיקול.

4. הבטוחות שהופקדו בהתאם לצו העיקול מיום 8.3.18 ישמשו גם לצו עיקול זה.

5. עותק הבקשה וההחלטה יומצאו ע"י המבקשת למשיבה במסירה אישית בתוך 3 ימים מיום כניסת צו העיקול לתוקף.

ניתנה היום, כ"ד ניסן תשע"ח, 09 אפריל 2018, בהעדר הצדדים.

