**12 אפריל 2018**

**לפני:**

**כב' הרשמת מרב חבקין**

|  |  |
| --- | --- |
| **התובעת:** | **גלית ג'ולי לוקץ** |
| **-** | |
| **הנתבעת:** | **די אנ די פיטנס בע"מ** |

**החלטה**

1. בהליך זה רכיבים שאינם בסמכות רשם.

המזכירות תשנה את סיווג ההליך לסע"ש.

בדיון שהתקיים הובהר כי לא הושלם גילוי מסמכים בהתאם להודעת מזכירות, וכי מעבר לקביעת מועד להשלמת הליך זה לא מבוקש דבר.

הצדדים ישלימו גילוי ועיון במסמכים באופן שכל צד יעביר למשנהו תצהיר גילוי מסמכים כללי ואליו יצורפו המסמכים שמצוינים בו וזאת עד 3/5/18.

כמו כן על פי הסכמת הצדדים נמחק מכתב התביעה רכיב תשלום בגין טיפול בכלב.

**התיק ייקבע לשמיעת הוכחות בפני מותב ובהתאם למספר העדים שכל צד הודיע כי יביא מטעמו, יש להקצות לתיק שעה ורבע.**

חקירת עדי התביעה לא תעלה על 45 דקות.

חקירת עדי ההגנה לא תעלה על 30 דקות.

ככל שיותיר הזמן, לפי שיקול דעת המותב, יישמעו סיכומים בעל פה במועד זה.

2. הצדדים יגישו את העדויות הראשיות שלהם ושל עדיהם בתצהירים, בצירוף כל המסמכים שברצונם להסתמך עליהם.

3. העתקי התצהירים והמסמכים יועברו ישירות לצד השני.

4. על התובעת להגיש התצהירים כאמור עד ליום 3/6/18 והנתבעת עד ליום 3/7/18.

5. לא יוגשו תצהירי התובע במועד, תימחק התובענה על הסף עפ"י תקנה 44 (3) לתקנות בית הדין לעבודה (סדרי דין), תשנ"ב - 1991 בלי אזהרה נוספת.

לא יוגשו תצהירי הנתבעת במועד, תיחשב הנתבעת כמי שאין בדעתה להגיש ראיות.

6. מטעמי יעילות ההליך, יגיש כל צד למזכירות בית הדין עותק של תצהיריו, לרבות הנספחים (ממוספרים ומדוגלנים), 14 יום לפני מועד ההוכחות.

7. סירב עד לאמת דבריו בתצהיר, או שלא עלה בידי צד לבוא עימו בדברים, יגיש אותו צד למזכירות בית הדין בקשה להזמנת אותו עד שיעיד בפני בית הדין במועד ישיבת ההוכחות. בבקשה האמורה יפורטו הסיבות בגינן מבוקש להעיד עדים שלא בתצהיר. הבקשה תוגש לא יאוחר ממועד הגשת תצהירי הצד המבקש.

8. לעיון תצהירי התביעה ביום 4/6/18.

**ניתנה היום, כ"ז ניסן תשע"ח, (12 אפריל 2018), בהעדר הצדדים ותישלח אליהם.**

