|  |  |  |
| --- | --- | --- |
| **בפני** | **כבוד השופט אדהם ספדי** | |
| **תובעת** | | **פלטינום ע.פ - אוטו טופ בע"מ** |
| **נגד** | | |
| **נתבעים** | | **1. גוליאן נאסר**  **2. איי די אי חברה לביטוח בע"מ** |
| **החלטה** | | |

1. אני מורה על **גילוי מסמכים** הדדי בתוך 30 יום מהיום.

2. **דרישה לעיון במסמכים** תשלח בתוך 15 ימים מקבלת הגילוי והיא תיענה בתוך 15 ימים לאחר מכן.

3. במידה וצד כלשהו מבקש לשלוח **שאלון** לצד השני, יהא רשאי לעשות כן בתוך 30 יום מהיום והצד שאליו מופנה השאלון יהא חייב להשיב על השאלון בתוך 30 יום מיום קבלתו.

4. בקשות בעניינים הקשורים להליכים המקדמיים תוגשנה תוך 70 ימים מהיום, שאם לא כן – ייראו הצדדים כמי שהשלימו את ההליכים המקדמיים ביניהם.

5. בתיק זה הוגשה חוות דעת שמאית מטעם התובעת ולפיכך ככל שהנתבעים חפצים **בהגשת** **חוות דעת** נגדית מטעמם, הם יעשו כן עד לא יאוחר מיום 15/06/2018.

6. במידה ולא תוגש חוות דעת נגדית בתוך המועד שנקצב לעיל – ייחשבו הנתבעים כמי שוויתרו על זכותם להגיש חוות דעת מטעמם וכמי שאינם חולקים על מסקנות המומחה השמאי מטעם התובעת (כפוף לזכותה לחקור נגדית את השמאי מטעם התובעת).

7. התיק יובא לעיוני **ביום 17/06/2018** למתן החלטה לגבי אופן המשך הדיון בתיק.

ימי הפגרה באים במניין.

ניתנה היום, כ"ו ניסן תשע"ח, 11 אפריל 2018, בהעדר הצדדים.

