**ניתן ביום** **12 אפריל 2018**

|  |  |  |
| --- | --- | --- |
| **ראיסה למברסקי** | | **המבקשת** |
| **-** | |  |
| **נתן - המרכז הישראלי לרפואה סיעודית בע"מ** | | **המשיבה** |
| **לפני: השופטת לאה גליקסמן, השופטת סיגל דוידוב-מוטולה, השופט אילן סופר**  **נציגת ציבור (עובדים) גברת יעל רון, נציג ציבור (מעסיקים) מר צביקה טבצ'ניק** | | |

**בשם המבקשת – עו"ד גל גורודיסקי, עו"ד אפרים יצחקוב**

**בשם המשיבה – עו"ד דורון טאובמן, עו"ד יאיר דוד, עו"ד ירון קוכמן**

|  |
| --- |
| **פסק דין** |

1. לפנינו בקשת רשות ערעור על החלטתו של בית הדין האזורי בתל אביב (השופטת שרה מאירי ונציגי הציבור גב' אורלי מלי ומר יגאל סעדיה; ת"צ 26610-02-17), במסגרתה התקבלה בקשת המשיבה לעיכוב הליכים בבקשה לאישור תובענה ייצוגית בשל קיומו של הליך תלוי ועומד בבית דין זה – ערעור על החלטה שלא לאשר הגשת תובענה ייצוגית בתיק אחר כנגד המשיבה (ע"ע 16621-02-17; להלן – **ההליך הנוסף**).
2. לאחר שניתנה לצדדים אפשרות להתייחס לכך, החלטנו לדון בבקשה כבערעור לפי תקנה 82 לתקנות בית הדין לעבודה (סדרי דין), תשנ"ב – 1991.
3. לאחר בחינת טענות הצדדים וכלל חומר התיק הגענו למסקנה כי דין הבקשה להתקבל. השאלה אם המשיבה הייתה חייבת וביצעה בפועל הפקדות לקרן הפנסיה מתשלומים שהם "חלפי שכר" (דמי חופשה, פדיון חופשה, חג ומחלה), אינה קשורה לשאלה אם המשיבה חישבה חלק מתשלומים אלה בחסר, שלא על בסיס היקף המשרה הנכון של העובדים, כנטען בהליך הנוסף. אמנם, ככל שתתקבל הטענה בהליך הנוסף אזי עשויה להיות לכך השלכה על הסכום שיגיע לעובדים, אולם אין בכך כדי להצדיק את עיכוב ההליכים בבקשה לאישור התובענה כתובענה ייצוגית, שכן תחילה יש לברר את עצם קיומה של העילה הנטענת בבקשה והתאמתה לדיון בדרך של תובענה ייצוגית, על פי הדין והפסיקה.
4. נוכח האמור, הבקשה לאישור התובענה הייצוגית מושא הליך זה תוסיף להתברר כסדרה, ובית הדין האזורי יקבע את המועדים וסדר הדיון בהליך.
5. החיוב בהוצאות שהוטל על המבקשת בהחלטתו של בית הדין האזורי מבוטל. המשיבה תשלם למבקשת הוצאות בסך של 5,000 ₪, וזאת בתוך 30 יום.

**ניתן היום, כ"ז בניסן תשע"ח (12 באפריל 2018), בנוכחות הצדדים**.

|  |  |  |  |  |
| --- | --- | --- | --- | --- |
| **056808660** |  | 022937411 |  |  |
| **לאה גליקסמן,**  **שופטת, אב"ד** |  | **סיגל דוידוב-מוטולה, שופטת** |  | **אילן סופר,**  **שופט** |

|  |  |  |  |  |  |  |
| --- | --- | --- | --- | --- | --- | --- |
| |  | | --- | | C:\Users\ShimiG\AppData\Local\Microsoft\Windows\Temporary Internet Files\Content.Word\023873698 יעל רון.tif | | **גברת יעל רון,**  **נציגת ציבור (עובדים)** | |  | |  | | --- | | C:\Users\ShimiG\AppData\Local\Microsoft\Windows\Temporary Internet Files\Content.Word\053671186 צביקה טבנציק.tif | | **מר צבי טבצ'ניק,**  **נציג ציבור (מעסיקים)** | |