|  |  |  |
| --- | --- | --- |
| **בפני** | **כב' השופט אריה נאמן** | |
| **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | **אייוזיאן ולרי, ת"ז 306306218**  **להלן: "החייב"** |
| **ובעניין:** | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | **עו"ד רון כהנא**  **להלן: "הנאמן"** |

|  |
| --- |
| **החלטה** |

1. ביום ­21.1.18 הוכרז החייב פושט רגל. במעמד הדיון בעלי התפקיד המליצו על מתן הפטר לאלתר לאור נסיבותיו של החייב, גילו המבוגר ומצבו הרפואי. הוסכם כי ב"כ החייב יעביר עותק הפרוטוקול לכל הנושים המוצהרים וכן לכל הנושים שהגישו תביעות חוב, בדואר רשום עם אישור מסירה וככל שלא תהא התנגדות למתן צו הפטר לאלתר תוך 30 ימים ממועד המצאת הפרוטוקול לידיהם, ייחשבו הנושים כמסכימים למתן צו הפטר חלוט לאלתר.
2. הנאמן הודיעני היום כי חלף המועד ולא הוגשו התנגדויות.
3. לפיכך ניתן לחייב צו הפטר חלוט מחובותיו ברי התביעה.
4. צו הכינוס שהוצא בעניינו של החייב, מבוטל וכן כל ההגבלות מכוחו, לרבות צו עיכוב היציאה מן הארץ.
5. לשם הסרת ספק מובהר בזאת, כי כל נכס, כספים וזכויות, השייכים לחייב מכל מקור שהוא (לרבות כספים בחברות ביטוח, זכויות להחזרי מס וכדו') שלא דווחו ע"י החייב במהלך הליכי פשיטת הרגל עד לקבלת הפטר זה, יועברו לקופת הפש"ר במלואם מיד עם גילויים, אף אם יתגלו לאחר קבלת ההפטר.

המזכירות תסגור התיק.

ניתנה היום, כ"ג ניסן תשע"ח, 08 אפריל 2018, בהעדר הצדדים.

