|  |  |  |
| --- | --- | --- |
| **בפני** | **כב' השופט דאוד מאזן** | |
| **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | **עוקר מוחמד, ת"ז 26370759**  **להלן: "החייב"** |
| **ובעניין:** | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | **עו"ד חטיב והיב**  **להלן: "המנהל המיוחד"** |
| **החלטה** | | |

לאחר שעיינתי בבקשת החייב ובמסמכים המצורפים אליה ולאחר קבלת תגובת הכונס הרשמי (להלן: "**הכונ"ר**"), אני מחליט כדלקמן:

א. ניתן צו כינוס לנכסי החייב.

ב. הכונ"ר מתמנה בזאת ככונס לנכסי החייב.

ג. הנני מורה על עיכוב יציאת החייב מן הארץ. צו זה מחליף ובא במקום צווי עיכוב יציאה מן הארץ אשר הוצאו כנגד החייב בתיקי ההוצאה לפועל הפרטניים שההליכים בהם עוכבו בצו זה. החייב יפקיד את דרכונו בידי הכונ"ר. על משטרת ישראל ו/או רשות האוכלוסין וההגירה לעכב יציאתו של החייב עד קבלת הודעה מבית המשפט בדבר ביטול צו עיכוב היציאה.

ד. הגבלות שהוטלו, ככל שהוטלו, על רישיון הנהיגה של החייב מתוקף הליכי ההוצאה לפועל לרבות הליכים המתנהלים, אם מתנהלים, על ידי המרכז לגביית קנסות, מבוטלות בזאת, ובלבד שהוטלו בגין חובות שנוצרו טרם מתן צו הכינוס.

ה. על החייב לבצע את הפעולות הבאות:

1. להתייצב בפני הכונ"ר במשרדו או בפני מנהל מיוחד, ככל שזה ימונה על ידי ב"כ הכונ"ר, בכל עת שיידרש לכך, לצורך חקירה.

2. לשלם לכונ"ר לטובת נושיו סך של **300 ₪ לחודש, החל מיום 1.5.18**, ומדי חודש בחודשו עד ליום ה- 10 בכל חודש.

3. להגיש לכונ"ר דו"ח אחת לחודשיים על הכנסותיו והוצאותיו, על פי הטפסים שיימסרו לו על ידי הכונ"ר ובמועדים שייקבעו על ידי הכונ"ר.

ו. ניתן בזאת צו לעיכוב כל ההליכים מכל סוג שהוא כנגד החייב, כאמור בסעיפים 20(א)  
ו-22(א) לפקודת פשיטת הרגל [נוסח חדש], התש"ם-1980.

מובהר כי החייב יהיה רשאי לנהל חשבון בנק ביתרת זכות בלבד, ובלבד שלא ייעשה שימוש בכרטיסי אשראי ובפנקס שיקים, ויהיה רשאי למשוך כספים שהופקדו לחשבון זה, ובלבד שלא תיווצר בו יתרת חובה.

עוד מובהר כי החייב יהיה רשאי לקבל לידיו כספי משכורת גם אם ניתן צו עיקול במסגרת ההליכים האמורים בסעיף ו' לעיל, ולמשוך כספי משכורת שייכנסו לחשבון הבנק שלו, ובלבד שלא תיווצר יתרת חובה בחשבון זה.

ז. אני מטיל על החייב את ההגבלות לפי סעיף 42א' לפקודת פשיטת הרגל [נוסח חדש], התש"ם-1980 (עותק מהוראת הפקודה מצוי במזכירות בית המשפט), למעט לצורך האמור בסעיף ו' לצו הכינוס ולצורך כך לא יהיה החייב לקוח מוגבל. למרות האמור בסעיף 42א' לפקודת פשיטת הרגל [נוסח חדש], יהיה רשאי החייב לנהל חשבון בנק בתנאים האמורים בצו זה.

ח. בנוסף, אני מורה על ביטול העיקולים אשר הוטלו במסגרת הליכי ההוצאה לפועל, ככל שהוטלו, על משכורתו של החייב אצל המעביד, ו/או על גמלאות או קצבאות שלהן זכאי החייב, ו/או על חשבון העו"ש המנוהל על שם החייב אליו מופקדת משכורתו החודשית.

ט. הכספים המעוקלים שנצברו אצל המעביד ו/או בחשבון הבנק, וכן הכספים שנגבו מן החייב בתיקי ההוצאה לפועל שלא הועברו לזוכה במועד מתן צו זה, יועברו לקופת צו הכינוס בתוך 30 יום מהיום.

י. מיטלטלין המעוקלים במחסני ההוצאה לפועל או במרכז לגביית קנסות אשר נתפסו טרם מתן צו הכינוס ואשר טרם נמכרו, ככל שקיימים כאלה, יימכרו על ידי מערכת ההוצאה לפועל בהתאם לכללי מכר מעוקלים בהוצאה לפועל, כאמור בסעיף 27 לחוק ההוצאה לפועל, התשכ"ז-1967 ותקנה 53 לתקנות ההוצאה לפועל, התש"ם-1979. התמורה תועבר לקופת הכינוס. כספים אשר נגבו מהחייב בתיקי ההוצאה לפועל וטרם הועברו לנושים במועד צו הכינוס, יועברו לקופת הכינוס.

יא. בהתאם לתקנה 21 לתקנות פשיטת הרגל, התשמ"ה-1985, אני מורה לרשם המקרקעין ורשם המשכונות לרשום הערה אודות צו הכינוס על נכסי החייב הרשומים בפנקסי המקרקעין המתנהלים על ידם.

יב. **המועד לדיון בבקשת פשיטת הרגל נקבע בזה ליום 23.12.19 שעה 09:45.**

יג. פרסום צו כינוס זה יבוצע על ידי הכונ"ר ויכלול את מועד הדיון האמור.

אני מורה כי הפרסום האמור שיתבצע על ידי הכונ"ר, יודיע גם על אסיפת נושים, ככל שתתקיים, ויהווה הזמנה כדין לנושים. כן יודיע הפרסום על אפשרות מתן הפטר לאלתר לחייב אם נסיבות המקרה יצדיקו זאת. ללא קשר לפרסום ימסור הכונ"ר לחייב מהו המועד שנקבע לאסיפת הנושים, ככל שתתקיים, בתוך 14 יום ממתן צו הכינוס.

יד. לבקשת הכונ"ר, בהתאם להוראות סעיף 23 לפקודת פשיטת הרגל [נוסח חדש], אני מורה על מינוי **עו"ד חטיב והיב** כמנהל מיוחד לנכסי החייב בתיק זה, ומאשר סמכויותיו ושכרו בהתאם למפורט בכתב המינוי המצורף.

טו. המנהל המיוחד ידאג לזימון החייב וכל הנושים שיגישו תביעות חוב ו/או שצוינו כנושה בדו"ח החייב בדיון שנקבע, בצירוף הודעה מפורטת, לפיה תתברר בדיון הבקשה לפשיטת רגל וכן תכנית הפירעון והאפשרות למתן הפטר לחייב. כמו כן, יודיע המנהל המיוחד לחייב ולנושים על זכותם להגיש לבית המשפט השגה בכתב על המפורט בדו"ח, עם העתק למנהל המיוחד ולכונ"ר טרם המועד הקבוע לדיון.

**החייב ימציא את ההחלטה לכל הנושים אשר לא פעלו כנגד החייב במסגרת ההוצל"פ, וכן יוודא כי בכל תיקי ההוצל"פ המתנהלים בעניינו של החייב הוגשה הודעת עדכון בדבר מתן צו הכינוס ועיכוב ההליכים, וימציא למנהל/ת המיוחד/ת אישורי לשכות ההוצל"פ על ביצוע העדכון בכל תיקי ההוצל"פ בצירוף הודעה ואישורי מסירה על המצאת צו הכינוס לכל הנושים שאינם מנהלים הליכי הוצל"פ כנגדו וזאת תוך 60 יום מהיום.**

ניתנה היום, כ"ז ניסן תשע"ח, 12 אפריל 2018, בהעדר הצדדים.



ק': סיגל