|  |  |
| --- | --- |
| **בפני כב' הנשיא שמואל טננבוים** | |
| **התובע :** | **אביב קלוד זר** |
| **-** | |
| **הנתבע** : | **המוסד לביטוח לאומי** |

|  |
| --- |
| **החלטה** |

1. **מינוי מומחה יועץ רפואי**

ד"ר אבישר ארז, מתמנה לשמש מומחה יועץ רפואי (להלן – המומחה) לשם מתן חוות דעת רפואית בשאלות המפורטות בסעיף 4 להלן בהחלטה זו והמתייחסות לתובע.

המומחה מתבקש ליתן חוות דעתו תוך 30 יום מיום קבלת החלטה זו.

2. **המסמכים הרפואיים**

להחלטה זו מצורפים המסמכים הרפואיים הבאים:

א. חומר רפואי מקופת חולים לאומית.

3. **העובדות**

א. התובע יליד שנת 1952.

ב. מסגר במקצועו, בעל מסגרייה.

ג. התובע עבד משנת 1978 ועד שנת 2014.

ד. התובע עבד 6 ימים בשבוע, 9 שעות ביום בממוצע כאשר 30% מיום העבודה מוקדש לפעולות ניהול ו-70% פעילות מעשית במסגרייה או בשטח.

ה. התובע השתמש במספר כלים. כגון: מקדחה, פטישון, דיסק, אזמל אוויר, פטיש 5 קילו, מנקבת, מכונת כיפוף, גיליוטינה ורתכת.

ו. התובע השתמש בכלים כשעה וחצי עד שלוש שעות בכל כלי על בסיס יומיומי בתדירות בסדר משתנה הכל על פי צורכי עבודה הספציפית.

ז. היד הדומיננטית הינה יד ימין.

ח. חלק מעבודות התובע התבצעו עם ידיים מורמות עד גובה הכתפיים ומעל גובה הכתפיים.

4. **השאלות**

א. מהו ליקויו של התובע?

ב. האם ניתן לקבוע בסבירות של מעל 50%, קיומו של קשר סיבתי בין עבודת התובע לבין הפגימות בכפות הידיים והמפרקים מהם הוא סובל?

גם החמרת מצב הליקוי עקב העבודה משמעה קיום קשר סיבתי בין השניים.

ג. ככל שהתשובה לשאלה הקודמת הינה בחיוב, וקיים לדעת המומחה קשר סיבתי בין העבודה לליקוי, הוא מתבקש להשיב לשאלה הבאה בדבר אופן קרות הליקוי, דהיינו:

האם בעיקרו של דבר ניתן לומר, כי ליקויו של התובע עקב עבודתו נגרם על דרך של פגיעות זעירות, כך שכל אחת מהן הסבה לו נזק זעיר בלתי הדיר, עד שהצטברות הנזקים הזעירים הללו זה על גבי גרמה גם כן לליקויו (כדוגמת טיפות מים המחוררות את האבן עליה הן נוטפות).

ד. ככל שהמומחה ישיב לשאלה קודמת בחיוב, הוא מתבקש להשיב לשאלה הבאה בדבר השפעת העבודה על הליקוי ביחס לגורמיו האחרים, דהיינו – האם לעבודת התובעת השפעה משמעותית על ליקויו של התובע? ("השפעה משמעותית" על פי הפסיקה הינה בשיעור של 20% ומעלה).

5. **מעקב**

1. ההחלטה תומצא למומחה ולצדדים.
2. לעיוני ביום 22.5.18.

**ניתנה היום, כ"ז ניסן תשע"ח, (12 אפריל 2018), בהעדר הצדדים.**

