**10 אפריל 2018**

**לפני:**

**כב' הרשמת קארין ליבר-לוין**

|  |  |
| --- | --- |
| **התובע:** | **לאוניד קוגן** |
| **-** | |
| **הנתבעת:** | **כלל חברה לביטוח בע"מ** |

**החלטה**

1. **התיק יועבר למזכירות לצורך קביעת מותב ומועד להוכחות.**

2. הצדדים יגישו את העדויות הראשיות שלהם ושל עדיהם בתצהירים, בצירוף כל המסמכים שברצונם להסתמך עליהם. העתקי התצהירים והמסמכים יועברו ישירות לצד השני. מאחר והתובע אינו מיוצג בשלב זה, רשאי להגיש תמצית עדותו חלף תצהיר. לתמצית העדות יצרף את כל המסמכים הרלוונטיים מטעמו.

3. על התובע להגיש תמצית עדות כאמור תוך 45 ימים מהיום **,** והנתבעת תוך 45 יום מקבלת תצהירי התובע**.** **על הצדדים להעביר ישירות אחד לשני העתקים מהחומר שיוגש לתיק בית הדין.**

4. סירב עד לאמת דבריו בתצהיר, או שלא עלה בידי צד לבוא עימו בדברים, יגיש אותו צד למזכירות בית הדין, בקשה להזמנת אותו עד שיעיד בפני בית הדין במועד ישיבת ההוכחות.

בבקשה האמורה, יפורטו הסיבות בגינן מבוקש להעיד עדים שלא בתצהיר, תמצית העדות והרלוונטיות שלה להליך. הבקשה תוגש לא יאוחר ממועד הגשת תצהירי הצד המבקש.

5. על הצדדים והמצהירים להתייצב בבית הדין במועד שנקבע להוכחות, לצורך חקירה שכנגד על תצהיריהם.

ככל שיותיר הזמן, לפי שיקול דעת ביה"ד, יישמעו סיכומים בעל פה במועד זה.

**ניתנה היום, כ"ה ניסן תשע"ח, (10 אפריל 2018), בהעדר הצדדים ותישלח אליהם.**

