|  |  |
| --- | --- |
| **בפני** | **השופט אבישי קאופמן** |

|  |  |  |
| --- | --- | --- |
| **בעניין:** | **מדינת ישראל** |  |
|  |  | **המאשימה** |
|  | **נגד** | |
|  | **אלי צבעוני** |  |
|  |  | **הנאשמים** |

|  |
| --- |
| **החלטה** |

תיק זה קבוע להקראה, והנאשם שלח טופס הודאה בכתב וטיעון לעונש. בטיעוניו סבור הנאשם כי אין להטיל עליו קנס, מאחר וחרג אך במעט מהמהירות המותרת, ואילו היה נוסע 5 קמ"ש פחות "המצלמה לא הייתה מתייחסת" אליו. הנאשם הוסיף ופרט את מצבו הרפואי והכספי.

המאשימה הגישה עמדתה בדיון ועתרה לקנס. המאשימה לא חלקה על טענת הנאשם כי אין לחובתו עבירות תעבורה רבות בעברו, ולמעשה לא הגישה כלל גליון הרשעות קודמות.

אכן חריגת הנאשם מהמהירות המותרת אינה גדולה ומצויה ברף התחתון של האכיפה הנהוגה. בהתחשב באמור לעיל, במצבו הרפואי והכלכלי, אשר הינו שיקול בקביעת קנס בהתאם להוראות תיקון 113 לחוק העונשין ובעברו התעברותי המקל, ראיתי לנכון לגזור עליו קנס נמוך מזה שקבוע כברירת משפט.

אשר על כן אני מרשיע את הנאשם על פי הודאתו בעבירה שבכתב האישום ולאחר ששקלתי טענות הצדדים, גוזר עליו קנס בסך 100 ₪, לתשלום עד יום 1.7.

המזכירות תמציא לנאשם שובר מתאים. הנאשם יעמוד בקשר עם המזכירות לוודא קבלת השוברים במועד.

ניתנה היום, כ"ד ניסן תשע"ח, 09 אפריל 2018.

