|  |  |  |  |
| --- | --- | --- | --- |
|  | | | **מספר בקשה:13** |
| **לפני** | **כבוד השופט נפתלי שילה** | | |
| **מבקשים** | | **כונס נכסים רשמי תל אביב**  ע"י ב"כ עו"ד | |
| **נגד** | | | |
| **משיבים** | | **ילנה גוליקוב**  ע"י ב"כ עו"ד | |
|  | | | |

|  |
| --- |
| **החלטה** |

לאחר עיון בטענות הצדדים, אני מאמץ את עמדת המנהל המיוחד והכנ"ר וקוצב מזונות בסך של 1,100 ₪ לחודש לבן הקטין בלבד מנימוקים אלו:

1. האם עותרת למזונות אף עבור הבת האמצעית שהיא בת 20. מדובר בבגירה ולכן אין לפסוק עבורה מזונות מדין צדקה, שעה שהאב בהליך פש"ר והאם משתכרת לטענתה סך של 9,000 ₪ בחודש.

2. האם לא צירפה תלושי שכר ופירוט אודות רכושה. הדבר פועל לחובתה. כמו כן, מתצהירה עולה כי היא בעלת דירה, מאחר שהיא משלמת משכנתא.

3. הקטין בן מעל גיל שש ולכן חלה חובת המזונות על שני ההורים מדין צדקה בהתאם להכנסותיהם הפנויות (בע"מ 919/15).

4. האב משתכר סך של 5,700 ₪ לחודש מעבודתו כשומר, יש לו חובות כבדים ויש לשמור אף על אינטרס הנושים.

5. לאור העובדה שהכנסת האם גבוהה מהכנסת האב, עליה לשאת בחלק משמעותי יותר מהוצאותיו.

6. ככל שהחייב לא ישלם את קציבת המזונות מידי חודש בחודשו, עלול ההליך להתבטל.

ניתנה היום, כ"ז ניסן תשע"ח, 12 אפריל 2018, בהעדר הצדדים.

