|  |  |  |
| --- | --- | --- |
| **בפני** | **כבוד השופט העמית יובל שדמי** | |
| **תובע** | | **אהרון בר ניצן** |
| **נגד** | | |
| **נתבעות** | | **1. שושנה קודפסט** 2. מגדל חברה לביטוח בע"מ |

|  |
| --- |
| **פסק דין** |

אין חולק שנתבעת 1 גרמה באשמתה, לתאונת דרכים בה נפגע רכב בו החזיק התובע.

הרכב עצמו היה בבעלות המדינה והתובע אינו מבקש פיצוי על הנזק שנגרם לרכב.

התובע מבקש פיצוי על אי הנוחות שנגרמה לו, כתוצאה מכך שבמשך 6 ימים לא היה ברשותו רכב מהמדינה לצורכי עבודתו, והוא נאלץ להוציא הוצאות שונות על מנת להשיב את מצבו לקדמותו (לפני התאונה).

התובע מספר שנקט באמצעים סבירים על מנת לקבל בהקדם האפשרי מהמדינה רכב אחר לצורכי עבודתו, וזכה לכך מקץ 6 ימים מאז התאונה.

בתקופה זו שכר התובע רכב, שילם עבור דלק ברכב השכור, וכן הוציא עוד כמה הוצאות זניחות, ובסך הכל הוציא סך של 1,117 ₪ בשל התאונה, בסכומים שיש כנגדם קבלות .

הוא מבקש בנוסף פיצוי בסך 500 ₪, בשל עוגמת הנפש שנגרמה לו עקב המתנה לגרירת רכבו ו"טרטורים".

הנתבעת סבורה שהתביעה מופרזת והציעה לתובע פיצוי גלובלי בסך 500 ₪.

סבורני שהצדק עם התובע.

התובע שכנע אותי, שההוצאות הכספיות הישירות להן הוא טוען, היו סבירות על מנת לצמצם ככל האפשר את הנזק שנגרם לו עקב התאונה, ביחס לשגרת חייו, ולכך יש להוסיף פיצוי ראוי בשל ה"טרטורים" שנגרמו לו עקב התאונה.

אשר על כל אלה, אני מחייב את הנתבעות ביחד ולחוד, לשלם לתובע בתוך 30 יום סך של 1,700 ₪ (כולל הוצאות).

**המזכירות תעביר העתק מפסק דין זה לידי הצדדים, אשר רשאים לבקש רשות ערעור מבית המשפט המחוזי בנצרת בתוך 15 יום ממועד המצאת פסק הדין לידיהם.**

ניתן היום, כ"ד ניסן תשע"ח, 09 אפריל 2018, בהעדר הצדדים.

