**11 אפריל 2018**

**לפני:**

**כב' השופטת דפנה חסון זכריה**

|  |  |
| --- | --- |
| **התובע:** | **Adam Mohamed Noureldin** |
| **-** | |
| **הנתבעת:** | **נ.צ. נווה השמת כח אדם בע"מ** |

**החלטה**

1. **התיק נקבע להוכחות בפני מותב בראשות כב' השופטת זלמנוביץ' גיסין ליום 12.6.19 בשעה 13:00.**

2. הצדדים יגישו את העדויות הראשיות של כל העדים מטעמם, לרבות בעלי הדין, בתצהירים.

3. כל צד יצרף לתצהירים מטעמו תיק מוצגים שיכלול העתקי כל המסמכים שהוא מתכוון להציג בפני בית הדין.

מסמך שלא יוצג במסגרת הגשת תיק המוצגים, לא תותר הגשתו.

תיק המוצגים יומצא לבית הדין ולבעל הדין שכנגד.

המסמכים יסומנו במספר סידורי רץ וקידומת **"ת"** לתובעת ו-**"נ"** לנתבעת.

4. העתקי התצהירים ותיק המוצגים יועברו ישירות לצד שכנגד.

5. סדר הגשת התצהירים ותיק המוצגים יהא כדלקמן:

א. התובע יגיש את תצהירי העדויות הראשיות ואת תיק המוצגים מטעמו עד ליום 1.6.18.

עותק יועבר במישרין לצד שכנגד.

ב. הנתבעת תגיש את תצהירי העדויות הראשיות ואת תיק המוצגים מטעמה עד ליום 20.7.18.

עותק יועבר במישרין לצד שכנגד.

ג. לא יוגשו תצהירי התובע במועד, יהא בית הדין רשאי למחוק את התובענה על הסף לפי תקנה 44(3) לתקנות בית הדין לעבודה (סדרי דין) התשנ"ב – 1991, לא יוגשו תצהירי הנתבעת במועד, יראה הדבר כאילו אין בדעתה להביא ראיות.

6. סירב עד לאמת דברי בתצהיר, או שלא עלה בידי אחד הצדדים לבוא עימו בדברים, בעל הדין המעוניין בהזמנת העד יגיש בקשה להזמנת אותו עד ובאותה בקשה יביא את תמצית העדות של העד בכתב וזאת במועד הגשת תצהירי העדויות הראשיות.

7. על הצדדים והמצהירים להתייצב בבית הדין במועד שנקבע להוכחות לשם חקירה שכנגד על תצהיריהם.

זמן החקירות המוקצב לחקירת עדי הצדדים הוא שעתיים.

8. ככל שיוותר זמן ובכפוף לשיקול דעת מותב בית הדין, ישמעו סיכומים בעל פה בתיק זה.

9. מטעמי יעילות ההליך, יגיש כל צד למזכירות בית הדין עותק של תצהיריו, לרבות הנספחים (ממוספרים ומדוגלנים) 14 יום לפני מועד ההוכחות.

10. לא תותרנה הגשת בקשות מקדמיות.

**ניתנה היום, כ"ו ניסן תשע"ח, (11 אפריל 2018), בהעדר הצדדים ותישלח אליהם.**

