|  |  |
| --- | --- |
| **לפני כב' השופט אלעד טל** | |
| **התובעת:** | **חברת מבני תעשיה בע"מ** |
| **נגד** | |
| **הנתבעים:** | **1.אשקר מרקט אחזקות בע"מ**  **2.רודני אשקר**  **3.יוסף אשקר** |

|  |
| --- |
| **פסק דין** |

הצדדים הסמיכו את בית המשפט להכריע בתובענות המאוחדות על דרך הפשרה, בהתאם לסמכות המוקנית לבית המשפט מכח הוראת סעיף 79 א' לחוק בתי המשפט.

לאחר שעיינתי בכתבי הטענות על כלל נספחיהם, עיינתי בתצהירי העדות הראשית שהגישו הצדדים, שמעתי את טענותיהם של הצדדים וב"כ ולקחתי בחשבון את כלל השיקולים המנחים את בית המשפט עת מוכרעת תובענה על דרך הפשרה, באתי לכלל מסקנה, כי לסילוק סופי, מלא ומוחלט של טענות התובעת ישלמו הנתבעים לתובעת סך של **300,000** ₪ בצירוף שכ"ט עו"ד בסך כולל של **40,000 ₪.**

סכום פסק הדין ישולם על ידי הנתבעים תוך 45 יום.

ככל שלא ישולם סכום פסק הדין במלואו במועד יחוייבו הנתבעים בסנקציה כספית בסך **75,000 ₪** מעבר לסכומים שפורטו לעיל אשר תעמוד לפירעון מלא ומיידי ממועד הפרת תנאי פסק הדין.

אני מורה על העברת הכספים שנגבו בידי התובעת במסגרת תיק הוצל"פ שמספרו 504887-03-15 לידי התובעת באמצעות ב"כ.

אני מורה על פטור מתשלום אגרה שניה.

לאור הסכמתם של הצדדים לסיום המחלוקות ביניהם על דרך הפשרה תוך חסכון משמעותי בזמן שיפוטי ובהוצאות, אני מורה על החזר מחצית מן האגרה הראשונה ששולמה לידי התובעת.

**המזכירות תעביר העתק מפסק דין זה לצדדים.**

ניתן היום, כ"ד ניסן תשע"ח, 09 אפריל 2018, בהעדר הצדדים.

