|  |  |  |
| --- | --- | --- |
| **בפני** | **כבוד השופטת טלמור פרס** | |
| **תובע** | | **אשר איפרגן** |
| **נגד** | | |
| **נתבעת** | | **נציגות בנין העצמאות 21 אשדוד – באמצעות מאיר נוי** |
|  | | |

|  |
| --- |
| **החלטה** |

בשים לב לעמדות הצדדים, אני מורה על מינויו של מומחה מטעם בית המשפט בתחום הנדסת בניין, מר אדי קלמיס משדרות.

המזכירות תפנה למומחה ותודיע לו דבר מינויו, והמומחה מתבקש להודיע לבית המשפט תוך 10 ימים, דבר הסכמתו לשמש כמומחה, והאם קיימת מניעה מצידו נוכח זהותם של הצדדים, מלשמש מומחה מטעם בית המשפט בתיק זה.

המומחה יקבל מב"כ הצדדים את כל כתבי הטענות על נספחיהם, לרבות חוות דעת המומחים מטעמם, יבקר בבניין נשוא התביעה בתיאום עם ב"כ הצדדים, יעבור על פרטי העבודות שהוסכם בין הצדדים כי על התובע לבצע, ויקבע אילו מן העבודות אכן בוצעו ובאיזה טיב. ככל שיקבע המומחה כי עבודות מסוימות מאלו שסוכם עליהן לא בוצעו, יאמוד את עלויות הביצוע שלהן ומשך הזמן הדרוש לביצוען.

המומחה יאפשר לצדדים, לב"כ ואף למומחים מטעמם, להיות נוכחים בעת ביקורו בבניין.

שכרו של המומחה יעמוד על סך של 4,500 ₪ בצירוף מע"מ.

הצדדים יישאו בשלב זה בשכרו של המומחה בחלקים שווים ביניהם, כמימון ביניים בלבד. הצדדים ישלמו למומחה את שכר טרחתו ישירות לידיו תוך 14 יום מהיום.

המומחה לא יחל בעבודתו, אלא לאחר שישולם לו שכרו במלואו.

**בשים לב למועד הדיון, המומחה ימציא את חוות דעתו לתיק בית המשפט לא יאוחר מיום 8.5.18.**

הצדדים רשאים להעביר למומחה שאלות הבהרה תוך 10 ימים ממועד קבלת חוות הדעת, והמומחה מתבקש להשיב תוך 10 ימים נוספים.

משימה למתן החלטה ליום 9.5.18.

המזכירות תודיע למומחה שמונה ולצדדים.

ניתנה היום, כ"ו ניסן תשע"ח, 11 אפריל 2018, בהעדר הצדדים.

