|  |  |  |
| --- | --- | --- |
| **בפני** | **כבוד השופטת מרים קראוס** | |
| **תובע** | | **דולב קויפמן** ע"י ב"כ עוה"ד אלון רוזלס |
| **נגד** | | |
| **נתבעים** | | **1.עיסם גוארמנה**  **2.איילון חברה לביטוח בע"מ** ע"י ב"כ עוה"ד רודי בילוי |
|  | | |
|  | |  |

|  |
| --- |
| **פסק דין** |

**פתח דבר וטענות הצדדים**

1. לפני תביעה לפיצוי בסך 17,288 ₪ בגין נזקי רכוש שנגרמו לתובע בעטיה של תאונת דרכים שאירעה ביום 8.1.17.
2. לטענת התובע, עת נסע רכבה ישר בנתיב השמאלי מבין שניים כדין, לפתע רכב הנתבעים, אשר נסע בנתיב הימני, סטה בחדות שמאלה לצורך ביצוע פניית פרסה במקום אסור ופגע ברכב התובע.
3. לטענת הנתבעים, רכבם נסע בנתיב השמאלי ביותר, כאשר לפתע הגיח מאחור רכב התובע, תוך שהוא עוקף את רכבם משמאל, לא הבחין באי התנועה שמצוי בהמשך הדרך ופגע בתמרור המוצב עליו. לא היה מגע בין הרכבים.

**דיון והכרעה**

1. בענייננו שתי גרסאות סותרות.
2. טופס הודעה המצורף לכתב התביעה נושא תאריך 31.1.17 – למעלה מ-20 יום לאחר קרות התאונה.
3. אופי הנזק ברכב התובע ומיקומו – נזק שפשוף לאורך צד שמאל – מתיישב עם גרסת ההגנה.
4. התובע העיד כי ביצע "תיקון קוסמטי קטן" ברכבו. למעשה, התובע לא הוכיח הוצאותיו הנתבעות.
5. לאחר עיון בתמונות שהוצגו, כמו גם בסרטון שצולם סמוך לאחר התאונה, ושמיעת העדים , מתקבלת גרסת ההגנה.
6. **לפיכך, התביעה נדחית, ללא צו להוצאות.**
7. התיק ייסגר.

ניתן היום, כ"ז ניסן תשע"ח, 12 אפריל 2018, בהעדר הצדדים.

