|  |  |  |
| --- | --- | --- |
|  | | **מספר בקשה:** **3** |
| **לפני כבוד השופט דניאל הורוביץ** | | |
| **התובעת:** | **אלונה סעדון** | |
| **נגד** | | |
| **הנתבע:** | **חיים רוזן** | |

|  |
| --- |
| **פסק דין** |

לפניי בקשה למתן פסק דין בהיעדר הגנה בתביעה קטנה.

עיון במערכת השאילתות של "נט המשפט" מעלה כי כתב התביעה והזמנה לדין הומצאו כדין לנתבע עם אישור מסירה ביום 18.9.17. משחלפו 15 יום שנקצבו בתקנה 4(ב) לתקנות שיפוט בתביעות קטנות (סדרי דין), התשל"ז-1976 (להלן – **"התקנות"**) ולא הוגש כתב הגנה, עותרת התובעת למתן פסק דין בהיעדר הגנה.

לאחר שעיינתי בכתב התביעה על צרופותיו, ובהתחשב בסכום התביעה ונושאה, ראיתי לעשות שימוש בסמכותי לפי תקנה 10 לתקנות ולתת פסק דין על יסוד כתב התביעה בלבד. בהנחה שכל האמור בכתב התביעה הוא אמת, החלטתי לקבל את התביעה ולקבוע כי הנתבעת ישלם לתובעת סך של 5,000 ₪. כמו כן ישלם הנתבע לתובעת הוצאות משפט בסך של 350 ש"ח. סכומים אלה ישולמו תוך 30 יום שאם לא כן יישאו הפרשי הצמדה וריבית כחוק מהיום ועד התשלום בפועל.

הואיל ופסק הדין ניתן במעמד צד אחד, אפשר להגיש בקשה לביטולו לבית משפט זה תוך 7 ימים ממועד המצאתו לידי הנתבע.

המזכירות תשלח עותק מפסק הדין לצדדים בדואר רשום עם אישור מסירה.

ניתן היום, כ"ו ניסן תשע"ח, 11 אפריל 2018, בהעדר הצדדים.

