|  |  |
| --- | --- |
| **לפני כבוד השופטת מיה רויזמן-אלדור** | |
| **התובעת (הנתבעת שכנגד):** | **הראל חברה לביטוח בע"מ** ע"י ב"כ עו"ד נור |
| **נגד** | |
| **הנתבעים (התובע שכנגד):** | **1.משה בורר**  **2.הפניקס חברה לביטוח בע"מ** ע"י ב"כ עו"ד ריטרבנד |

|  |
| --- |
| **פסק דין** |

לפני תביעה עיקרית ותביעה שכנגד שעניינן תאונת דרכים אשר אירעה ביום 11.4.16 בחיפה בין כלי רכב נושא מספר רישוי 91-094-62 ובין כלי רכב נושא מספר רישוי 23-413-64 (להלן: **"התאונה"**).

בתום הדיון בתביעה, לאחר שמיעת טענות הצדדים והעדויות, הסמיכו באי כוח בעלי הדין את בית המשפט לפסוק את הדין על דרך הפשרה, על פי סע' 79א. לחוק בתי המשפט התשמ"ד-1984. זאת לאחר שהובהר לצדדים כי פסק הדין יינתן ללא נימוקים וכי העילות לערעור על פסק דין זה הינן מצומצמות ביותר, כך שקיים קושי משמעותי לערער עליו.

לאחר ששמעתי את העדויות ובחנתי את הראיות, ובשים לב לנסיבות קרות התאונה ומוקדי הנזק ברכבים, הגעתי לכלל מסקנה כי יש לחלק את האחריות בין הנהגים המעורבים, באופן שווה.

נוכח האמור לעיל, אני קובעת כדלקמן:

**בתביעה העיקרית** ישלמו הנתבעים לתובעת סך של 3,013 ₪ בתוספת הפרשי הצמדה מיום הגשת התביעה ועד ליום התשלום המלא בפועל, אגרת בית משפט ששולמה, ושכ"ט עו"ד בסך 1,500 ש"ח.

**בתביעה שכנגד** תשלם הנתבעת שכנגד לתובע שכנגד סך של 4,467 ₪ בתוספת הפרשי הצמדה מיום הגשת התביעה שכנגד ועד ליום התשלום המלא בפועל, אגרת בית משפט ששולמה, ושכ"ט עו"ד בסך של 1,500 ₪.

בנסיבות, כל צד יישא בשכר העד/ה מטעמו.

הסכומים הכוללים ישולמו בתוך 30 ימים.

ניתן בזאת פטור מתשלום מחציתה השנייה של האגרה בתביעה העיקרית ובתביעה שכנגד.

**המזכירות תמציא את פסק הדין לבאי-כוח הצדדים.**

ניתן היום, כ"ו ניסן תשע"ח, 11 אפריל 2018, בהעדר הצדדים.

