|  |  |  |
| --- | --- | --- |
|  | | **מספר בקשה:** **1** |
| **לפני כבוד הרשמת קרן כ"ץ** | | |
| **המבקשים:** | **מרי גוי דה גויה** | |
| **נגד** | | |
| **המשיבים:** | **פלוס.א.2010 בע"מ** | |
|  | | |

|  |
| --- |
| **החלטה** |

לאחר עיון בהתנגדות לבקשה לביצוע שטר חוב  ע"ס 16,400 ש"ח/בבקשת הרשות להגן, ובהתאם לסמכותי לפי תקנה 205 (ג) לתקנות סדר הדין האזרחי, התשמ"ד-1984, ניתנת בזאת למבקשת רשות להגן על יסוד הטענות שפורטו בהתנגדות ובבקשה להארכת המועד. בין היתר, טענה המבקשת כי קיבלה ולקחה שתי הלוואות בסכום כולל של 7,500 ₪ וכי החזירה סכום של 3,600 ₪ על חשבון ההלוואות. מחד, המבקשת מודה במפורש כי עדיין נותר לה חוב נומינלי של 3,900 ₪ לתשלום יתרת ההלוואה שנקלחה על ידה. מאידך, טוענת המבקשת כי יתרת החוב הנתבעת לגביי סכום שטר החוב הינה מפורזת וכוללת ריבית של עשרות אחוזים בשנה (ראו פירוט הטענה בסעיפים 4 ו- 5 לתצהיר המבקשת התומך בהתנגדות). טענה זה הינה טענת הגנה טובה, בשילוב עם ההלכה בעניין ע"א (באר-שבע) 1229/01 - **שושנה בוקסבאום נ' ארמונד מלכה** . תק-מח 2002(2), 4751, הקובעת שיש לשקול את סיכויי ההגנה כחלק ממכלול הסיבות להארכת המועד.

לכן ניתנת רשות להתגונן ומוארך המועד בכפוף לכך שהמבקשת תפקיד בקופת בית המשפט סכום של 3,900 ₪ במלואו, לא יאוחר מיום 1.5.2018. באם לא יופקד הסכום במלואו ובמועדו תדחנה ההתנגדות והבקשה להארכת מועד שהגישה המבקשת. המזכירות תביא בפני את התיק באמצעות משימה ביום 2.5.2018 לבדיקת ההפקדה. במידה וההפקדה תתבצע במלואה ובמועדה, ניתנות ההוראות כדלקמן:

1.         המזכירות תפתח תיק אזרחי בסדר דין מהיר לפי פרק טז1 (תקנות 214א-214טז) בתקנות סדר הדין האזרחי, התשמ"ד - 1984 , שעניינן תובענות בסדר דין מהיר ובכפוף להוראות שלהלן.

2.         התצהיר התומך בהתנגדות ישמש כתב הגנה.

3.         הצדדים יגישו תצהירי אימות וגילוי מסמכים מוקדם תוך 51 ימים מהיום.

4.         תצהירי עדות ראשית יוגשו במקביל תוך 66 ימים מהיום.

           הצדדים יגישו עותק כרוך, מדוגלן וממוספר לביהמ"ש לנוחיות המותב השיפוטי שידון בתובענה.

5.        המזכירות תקבע ישיבה מקדמית בפני מותב שיפוטי, במעמד בעלי הדין שתאריכו יהיה לאחר תום המועדים הנ"ל ולא לפני יום 25.6.2018.

**תשומת לב הצדדים, שדין אי התייצבות לישיבה המקדמית, כדין אי התייצבות למשפט.**

6.         **הדיון הקבוע בפני ליום 16.4.18 מבוטל. המזכירות תעדכן את יומני בהתאם ותשלח החלטתי זו לצדדים**.

ניתנה היום, כ"ה ניסן תשע"ח, 10 אפריל 2018, בהעדר הצדדים.

