|  |  |  |
| --- | --- | --- |
| **בפני** | **כב' השופט הבכיר, דוד לנדסמן** | |
| **מבקשים** | | **מוחמד אבו ליל** עו"ד יאיר גרוס |
| **נגד** | | |
| **משיבים** | | **מדינת ישראל** |

|  |
| --- |
| **החלטה** |

זו החלטה לבקשה לביטול צו פסילה מנהלית שניתן ע"י קצין משטרה לתקופה של 60 יום.

צו הקצין ניתן ביום 12.3.18 בעקבות תאונת דרכים שהתרחשה ביום 6.3.18, בה נפגעו אנשים ונגרם נזק לרכוש.

ב"כ המבקש טוען כי המבקש, בהיותו נוהג באוטובוס, בצומת הרחובות רגר ובן צבי בבאר-שבע, נכנס לצומת באופן אוטומטי בעקבות אוטובוס אחר, שנסע לפניו ולא עבר את רמזור האדום במתכוון, עוד נטען כי אם לא יבוטל ו/או יקוצר צו הפסילה, עשוי להיות מפוטר מעבודתו, וכאשר הוא גם עובד

כמורה, מתבקש בית המשפט לסווג את יתרת הפסילה באופן שיכול לנהוג על רכב אחר בהתאם לרישיון שלו.

ב"כ המשיבה התנגד לביטול ו/או כל שינוי בצו בהתייחס לחומרת התאונה על כל תוצאותיה. עולה מהראיות שנאספו עד כה, המבוססות על צילומים ממצלמת אבטחה המותקנת בצומת ועדויות כל המעורבים, כי המבקש פנה שמאלה בניגוד לרמזור אדום שבכיוון נסיעתו, וכתוצאה מכך פגע באוטובוס ובלפחות עוד 5 כלי רכב האוטובוס ופגע בעמוד חשמל ודוכן מפעל הפיס וגרם נזק רב לרכוש וכן נפצעו לפחות 13 אנשים, ביניהם נוסעים בכלי רכב המעורבים ובעל דוכן הפיס.

בהתחשב בחומרת התאונה והפרת חובת הזהירות המוגדלת המוטלת על נהג רכב ציבורי, שנכנס לצומת מבלי לוודא את צבע הרמזור בכיוון נסיעתו וכי יכול לעשות זאת בבטחה מבלי לסכן, לא רק הנוסעים באוטובוס, אלא יתר עוברי הדרך, אין אני מוצא כל נימוק המצדיק ביטול או כל שינוי בצו הפסילה של קצין המשטרה.

אין אני מתעלם מהעבר התעבורתי הלא מכביד של המבקש ו/או הצורך בסיווג הרישיון כדי להגיע לעבודתו כמורה, אבל נוכח חומרת התאונה ודרגת הרשלנות, סבורני כי אינטרס הציבור גובר על האינטרס הפרטי של המבקש, ומצדיק דחיית בקשת הסיווג והשארת צו הקצין על כנו.

**לסיכום, הבקשה נדחית.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

