|  |  |  |
| --- | --- | --- |
| **בפני** | **כבוד השופט כמאל סעב** | |
| **התובע** | | **פלוני** |
| **נגד** | | |
| **הנתבעים** | | **1. שרפי כרמל בעמ**  **2. כלל חברה לביטוח בע"מ**  **3. "הכשרת הישוב" חב' לביטוח בע"מ**  **4. ציון פרץ** |

|  |
| --- |
| **החלטה** |

1. לאחר שעיינתי בבקשת התובע למתן צו לעיין בדו"ח חקירה פנימי ועיינתי בתגובת הנתבעות 1 ו- 2, אני סבור כי בהתאם לתקנה 119 לתקנות סדר הדין האזרחי, תשמ"ד – 1984, מוקנית לביהמ"ש סמכות לעיין במסמך ספיציפי שלגביו טוענים לחסיון וזאת "כדי להחליט אם יש ממש בטענה זו".

2. ראוי לציין כי בעבר נקטו בתי המשפט בדרך של הצגת מסמך שחיסיונו שנוי במחלוקת לעיונו של בימ"ש, לשם הכרעה בשאלת החיסיון – לעניין זה ראו רע"א 1917/92 **סקולר נ' ג'רבי**, פ"ד מז(5) 764 (1993); רע"א 10732/04 **האלשטוק נ' בנק הפועלים בע"מ ואח'**, פ"ד נט(3) 283 (2004)).

3. משכך, על הנתבעות 1 ו- 2 להעביר לעיון ביהמ"ש, תוך 7 ימים מהיום, את דו"ח החקירה הפנימי שלגביו הן טוענות לקיומו של חיסיון.עם הגשת הדו"ח השלם יסומן על ידי בית המשפט.

4. ביהמ"ש יבחן את טענת החיסיון בהחלטה נפרדת שתשלח לצדדים לאחר עיון בדו"ח החקירה הפנימי והשלם.

**המזכירות תשלח עותק מהחלטה זו לצדדים בדואר רשום עם אישור מסירה .**

ניתנה היום, כ"ו ניסן תשע"ח, 11 אפריל 2018, בהעדר הצדדים.

