|  |  |  |  |
| --- | --- | --- | --- |
|  | | | **מספר בקשה:8** |
| **לפני** | **כבוד השופטת עידית ברקוביץ** | | |
| **מבקשים** | | **1. יהושוע חבה ואח'** | |
| **נגד** | | | |
| **משיבים** | | **1. עיריית תל אביב יפו**  **2. אביבה מרום**  **3. מזל אברהם** | |
|  | | | |

|  |
| --- |
| **החלטה** |

בהמשך להחלטה מיום 8.1.18, ולאחר שעיינתי בהודעות מטעם הצדדים, **ניתנות הוראות כדלקמן:**

1. הריני ממנה כמומחית מטעם בית המשפט **בתחום השמאות את גב' לבנה אשד, מרח' זנגביל 3, תל אביב, בטלפון: 03-5465404.**
2. המומחית מתבקשת להודיע לבית המשפט בתוך 10 ימים האם לנוכח זהותם של הצדדים קיימת מניעה מצידה לשמש מומחית מטעם בית המשפט בתיק זה. אי הודעה כאמור תחשב כהסכמה לשמש מומחית.
3. **המומחית תחווה דעתה בשאלות הבאות**:
   1. שווי זכויות הבעלות בחלקה 43 גוש 6034, לרבות זכויות הבנייה על פי התב"ע הקיימת, כקרקע פנויה וריקה.
   2. שווי זכויות הבעלות בחלקה 43 גוש 6034, כולל כל הבנוי והנטוע עליה, תוך התייחסות נפרדת לרכיבים הבאים:
      1. שווי הקרקע.
      2. שווי הבנוי.
      3. שווי זכויות הבנייה שנוצלו ושווי זכויות הבנייה שנותרו, ככל שנותרו.

המומחית רשאית להתייחס בחוות דעתה לרכיבים נוספים, ככל שתמצא לנכון לעשות כן.

1. המומחית תקבל מב"כ הצדדים את כל כתבי הטענות על נספחיהם, לרבות חוות דעת מומחים מטעמם.

כמו כן יהיו רשאים הצדדים להגיש למומחית כל מסמך רלבנטי, ובלבד שיעבירו העתק לצד שכנגד.

1. המומחית תיידע את הצדדים בדבר שכר טרחתה בטרם תחל בעבודתה.

הצדדים יישאו בשכרה של המומחית בהתאם לחלקיהם הרשומים בנסח.

**המומחית לא תחל במלאכתה בטרם שולם שכרה על ידי הצדדים.**

1. המומחית תמציא חוות הדעת לתיק בית המשפט בתוך 60 ימים מיום ביקורה במקרקעין.

**שאלות הבהרה יופנו למומחית תוך 15 יום ממועד קבלת חוות דעתה, והמומחית מתבקשת להשיב לשאלות אלה תוך 15 יום נוספים.**

1. לאחר קבלת חוות הדעת, יבואו באי כוח הצדדים בדברים, לסילוק הסכסוך מחוץ לכותלי בית המשפט.
2. **לקדם משפט, בנוכחות בעלי הדין, ביום 14.11.18, שעה 10:00.**

**המזכירות תעביר עותק מהחלטה זו לצדדים ולמומחית.**

ניתנה היום, כ"ה ניסן תשע"ח, 10 אפריל 2018, בהעדר הצדדים.

