|  |  |  |
| --- | --- | --- |
| **לפני** | **כבוד השופט יהודה ליבליין** | |
| **התובעים**  **ע"י ב"כ עו"ד כ' אבי-יצחק** | | **1. דוד אלמליח**  **2. ליבי אלמליח** |
| **נגד** | | |
| **הנתבעים ע"י ב"כ עו"ד א' שטיינר (נתבע 1) ע"י ב"כ עו"ד א' פלד (נתבע 2) ע"י ב"כ עו"ד א' הקר (נתבע 3)** | | **1. רן ליפא**  **2. אברהם בזיני**  **3. רונן מסילתי** |
|  | | |

|  |
| --- |
| **החלטה** |

1. לאור הודעת המהנדס מר דן אורמן אין מנוס מביטול המינוי שלו, והמזכירות תודיע לו דבר ביטול המינוי.

2. אני ממנה את מר **מרדכי בס, לייב יפה 14 רמת גן, טלפון 03-5351143, 054-6804805**, כמומחה מטעם בית משפט בתחום הנדסת בניין וקונסטרוקציה.

3. המזכירות תעביר למומחה החלטתי זו, והוא מתבקש להודיע לבית המשפט תוך 10 ימים בדבר הסכמתו לשמש כמומחה בתיק זה והאם קיימת מניעה מצדו לנוכח זהותם של הצדדים או מסיבה אחרת. **תוך 10 ימים יודיעו הצדדים אם יש להם התנגדות למינוי המומחה בשל קשריו עם אחד הצדדים.** בהעדר הודעה יובן כי לא קיימת מניעה כלשהי מצד הצדדים או המומחה.

4. המומחה יקבל מב"כ הצדדים את כל כתבי הטענות על נספחיהם, יבקר בדירה ברחוב הפרדס 227, בת הדר, חלקה 10 בגוש 2601, בתיאום  עם ב"כ הצדדים, יעבור על פרטי הליקויים ואי ההתאמות הנטענים בכתב התביעה של התובעים ונספחיו בלבד (להלן "הפגמים") ויקבע מהם הפגמים, אם בכלל, המצויים בדירה.

5. המומחה יקבע לגבי כל פגם את עלות תיקונו, אם הוא ניתן לתיקון, בהנחה שהתיקון יבוצע על ידי קבלן סביר שאינו בקשרים מיוחדים עם מי מהצדדים. לגבי פגמים שאינם ניתנים לתיקון או שאין זה כלכלי לתקנם, יקבע המומחה את גובה ירידת הערך כתוצאה מהפגם.

**בנוסף, יקבע המומחה את משך הזמן הדרוש לשם ביצוע התיקונים.**

המומחה יאפשר לצדדים, לב"כ ואף למומחים מטעמם להיות נוכחים בנכס בעת ביקורו.

6. הצדדים יישאו בשלב זה, כמימון ביניים, בשכרו של המומחה, בסך 5,000 ש"ח + מע"מ, בחלקים שווים, ולצורך כך יפקיד כל צד בקופת בית המשפט סך של 1,250 ש"ח, בתוספת  מע"מ, בתוך 15 יום מהיום.

**המומחה לא יחל בעבודתו, אלא לאחר שיקבל את כתב המינוי ממזכירות בית המשפט, שיומצא לו רק לאחר שתבוצע ההפקדה כאמור.**

7. המומחה ימציא חוות דעת לתיק בית המשפט ולצדדים במידת האפשר תוך 60 יום ממועד כתב המינוי שיונפק ע"י מזכירות בית המשפט.

**בעלי הדין רשאים להפנות למומחה שאלות הבהרה תוך 15 יום ממועד קבלת חוות הדעת והמומחה מתבקש להשיב תוך 15 יום נוספים.**

8. **ב"כ התובע יעקוב אחרי קיום החלטתי במועד, ואם לא יגיש בקשות מתאימות. בין השאר יעביר ב"כ התובע העתק החלטתי למומחה ויוודא שמיד לאחר הפקדת שכרו בקופת בית המשפט, תוציא לו המזכירות כתב מינוי**.

9. כאמור בהחלטה מיום 7.3.2018, תקנה 130(ג) לתקנות סדר הדין האזרחי, תשמ"ד-1984 לא תחול, והצדדים ישמרו על חוות דעתם.

**ת"פ ליום 10.7.2018.**

**המזכירות תודיע לצדדים ולמומחה.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

|  |
| --- |
|  |
| **יהודה ליבליין, שופט** |