|  |  |  |  |
| --- | --- | --- | --- |
|  | | | **מספר בקשה:1** |
| **בפני** | **כבוד השופט רונן פיין** | | |
| **מבקש** | | **ארז שפליטר** | |
| **נגד** | | | |
| **משיב** | | **בנק לאומי לישראל בע"מ** | |
|  | | | |
|  | |  | |
|  | | | |

|  |
| --- |
| **החלטה** |

1. בפניי בקשה במעמד צד אחד למניעת תחילת ההגבלה על חשבון המבקש, חשבון מס' 14750/88 בסניף קצרין של המשיב, בקשה בהתאם להוראות סעיף 10א(א) לחוק שיקים ללא כיסוי, התשמ"א - 1981, זאת עד למתן החלטה סופית בערעור המבקש.

2. לאחר שעיינתי בבקשה, בתצהיר שצורף לה ובנספחים, לא מצאתי מקום להענות לה ואנמק.

3. ראשית, לבקשה לא צורפה בקשה של המבקש למשיב לבטל ההגבלה, כנדרש בהוראות תקנה 4 לתקנות שיקים ללא כיסוי (סדרי דין) תשמ"ב - 1981. מכאן שהבקשה איננה עומדת בדרישות התקנות הנ"ל ולא ניתן לקבלה.

4. יוער כי מעיון בבקשה ובתצהיר התומך בה, לא עולה טענה מצד המבקש כי בכלל טרח ופנה אל המשיב.

5. שנית, מעיון בדפי החשבון אשר צורפו לבקשה, עולה כי לאחר השיק מס' 10 שהנו המאוחר ביותר ברשימת המבקש, שיק מיום 20/2/18, הוחזרו/סורבו ע"י הבנק למעלה מ- 10 שיקים נוספים וזאת עד ליום 17/3/18.

6. מכאן שבקשת המבקש בכותרת בקשתו לבטל במניין השיקים שסורבו את השיקים המפורטים בבקשה ו/או כל שיק אחר, החל מיום 17/3/18, לא תביא לעיכוב הגבלת החשבון שכן זה יוגבל כתוצאה מסירובם של השיקים הנוספים, כמפורט לעיל.

5. על כן הבקשה נדחית.

הואיל ולא נדרשה תגובה, אין צו להוצאות.

המזכירות תמציא החלטה זו לב"כ המבקש.

ניתנה היום, כ"ז ניסן תשע"ח, 12 אפריל 2018, בהעדר הצדדים.

