|  |  |  |  |
| --- | --- | --- | --- |
|  | | |  |
| **בפני** | **כב' השופט ישראל פבלו אקסלרד** | | |
| **החייב** | | **אלון אוזן** **ת.ז.** **31921034** | |

|  |
| --- |
| **צו הפטר** |

בהמשך לצו הכינוס מיום 31/12/15 ולדיון מיום 14/11/17 ובשים לב להודעת הנאמן מיום 29/3/18 לפיה מולאו התנאים למתן הפטר לחייב, הנני להורות כדלקמן:

1. לפטור החייב מהליכי פשיטת הרגל בכל הנוגע לחובות ולחיובים שצמחו עד ליום מתן צו הכינוס.

הליכי הגבייה וההוצל"פ ביחס לחובות בני הפטר – בטלים ותיקי ההוצל"פ האמורים – יסגרו, לרבות תיק האיחוד, ככל ונפתח, במסגרתו כונסו תיקי ההוצל"פ כנגד החייב בעקבות הכרזתו כמוגבל באמצעים.

1. שכרו של הנאמן ישולם לפי תקנה 8(א) ו- 15 (ה) ל**תקנות החברות** (**כללים בדבר מינוי כונסי נכסים ומפרקים ושכרם**), **התשמ"א** – 1981. כמו כן, זכאי הכונס הרשמי לשכר השגחה.
2. היתרה שבקופת פשיטת הרגל תחולק לנושים שתביעותיהם אושרו, בצירוף ריבית והפרשי הצמדה על-פי סעיף 81 ל**פקודת פשיטת הרגל** [**נוסח חדש**], **תש"ם** - 1980.
3. סכום נוסף שיתקבל בחשבון פשיטת הרגל של החייב בשל הפרשי ריבית, ייזקף כשכר טרחת הכונס הרשמי.
4. כל נכס, כספים וזכויות השייכים לחייב מכל מקור שהוא [לרבות כספים בחב' ביטוח, זכויות להחזרי מס, ירושה וכד'] ולא דווחו על ידי החייב במהלך הליכי פשיטת הרגל, יועברו לקופת פשיטת הרגל במלואם מיד עם גילויים, בין אם התגלו לאחר אישור תכנית הפירעון או לאחר השלמתה, או אף לאחר קבלת הפטר.
5. צו עיכוב היציאה מן הארץ, אשר ניתן נגד החייב – בטל.

ניתנה היום, כ"ו ניסן תשע"ח, 11 אפריל 2018, בהעדר הצדדים.

