|  |  |  |
| --- | --- | --- |
| **בפני** | **כבוד השופט יורם ברוזה** | |
| **תובע** | | **נ.ס** |
| **נגד** | | |
| **נתבעת** | | **הפניקס חברה לביטוח בע"מ** |

|  |
| --- |
| **החלטה** |

1. לאחר עיון בבקשה למינוי מומחים ובתגובה לה, מצאתי שקיימת ראשית ראיה למינוי מומחה רפואי מטעם ביהמ"ש בתחום האורתופדיה.
2. לפיכך, הינני ממנה את **ד"ר אלכסנדר גפטלר מרח' נשר 9 באר שבע** כמומחה מטעם ביהמ"ש בתחום האורתופדיה, על מנת שיבדוק את התובע ויחווה את דעתו ביחס למצבו עקב התאונה מיום 28/6/17 [להלן: **"האירוע"**].

המומחה יקבע ממצאים לגבי מצבו הרפואי של התובע בעקבות האירוע ובמיוחד יתייחס ל:-

* 1. כמה זמן, אם בכלל, נמשכה הנכות הזמנית (אי כושר לעבודה).
  2. האם לוקה התובע כיום בנכות צמיתה, ואם כן, מה שיעור הנכות.
  3. קשר שבין התאונה לבין מצב התובע נכון להיום.
  4. האם יהיה התובע זקוק לטיפולים רפואיים בעתיד, ואם כן מהם סוגי הטיפולים ומהי העלות המשוערת של טיפולים אלה לפי המחירים הנכונים להיום.
  5. האם יש לצפות לשיפור או להחמרה במצבו בעתיד.

1. בתוך 15 ימים, ימציא התובע למומחה, ולכל בעלי הדין האחרים, את כל המסמכים בדבר הטיפול הרפואי שניתן, לרבות בדיקות לצורך אותו טיפול, ובלבד שלא יגיש למומחה חוות דעת רפואיות של מומחים או ממצאים של וועדות רפואיות של המוסד לביטוח לאומי (להלן: **"המסמכים"**). בתוך 30 ימים נוספים, רשאי כל בעל דין להמציא למומחה מסמכים נוספים.
2. שכרו של המומחה לא יעלה על 4,500 ₪ בתוספת מע"מ.

1. לאחר עיון בחומר הרפואי ובמסמכים שהוצגו, אני קובע, כי בשלב זה, וכמימון ביניים בלבד, תישא הנתבעת בשכרו של המומחה. הנתבעת תשלם את שכר המומחה, ישירות למומחה, ולא באמצעות קופת בית המשפט.
2. ב"כ התובע יתאם עם המומחה מועד לבדיקת התובע, שיחול לאחר תום המועד בו על הצדדים להמציא למומחה את המסמכים שבידיהם, והתובע יתייצב לבדיקה במועד שיקבע וכן יתייצב ויבצע כל בדיקה נוספת כפי שיידרש על ידי המומחה.
3. **המומחה מתבקש לפעול באופן הבא:**

* 1. המומחה יודיע בתוך שבעה ימים האם ישנה מניעה כלשהי מטעמו לשמש כמומחה בתיק זה.
  2. המומחה ישלח בתוך 14 יום, לצדדים וכן לתיק בית המשפט, דרישתו לתשלום שכר בצירוף אישור על ניהול ספרים וניכוי מס במקור.
  3. המומחה ישלח לבית המשפט הודעה לגבי מועד ומקום הבדיקה, **ובכפוף שהבדיקה לא תתקיים בטרם תחלוף שנה מיום התאונה**. והכל ככל שלא ניתנה החלטה אחרת.
  4. ככל שהמומחה לא קיבל את החומר מטעם הנתבעת, יודיע על כך לבית המשפט ויקבל הוראות.

1. הצדדים רשאים להפנות למומחה שאלות הבהרה תוך 15 יום מיום קבלת חוות דעתו של המומחה והמומחה מתבקש להשיב תוך 15 יום נוספים.
2. עם קבלת חוות הדעת יינתנו הנחיות להמשך.
3. קובע לתזכורת פנימית בפני, ליום 15/8/18.

ניתנה היום, כ"ו ניסן תשע"ח, 11 אפריל 2018, בהעדר הצדדים.

