|  |  |  |
| --- | --- | --- |
| **בפני** | **כב' הרשם הבכיר צוריאל לרנר** | |
| **תובעת** | | **הפניקס חברה לביטוח בע"מ** |
| **נגד** | | |
| **נתבעים** | | **1.יניב מיכאלזון**  **2.שירביט חברה לביטוח בע"מ** |

|  |
| --- |
| **פסק דין** |

בפני תביעה כספית, על סך של 13,417 ₪, שעניינה נזקים שנגרמו כתוצאה מתאונת דרכים. בתום הדיון שהתקיים בפני, ובנסיבות, הסכימו הצדדים להכרעה על פי סעיף 79א(א) לחוק בתי המשפט, בלא נימוקים, ובהסתמך על כתבי הטענות, העדויות וחומר הראיות שהוגש.

בקליפת אגוז: בצומת על כביש דו סטרי (2 נתיבים לכל כיוון) עם אי תנועה, ניסה רכב הנתבעים לבצע פניית פרסה, לא משמאל הדרך (ולטענת הנהג גם לא מהימין), ורכב התובעת הגיע על הנתיב השמאלי (ביציאה מעיקול הקודם לצומת), וכלי הרכב נפגשו. מוקדי הנזק מלמדים על סטיה ימינה של רכב הנתבעים אולי מעבר למוצהר, אולם מעדות נהג התובעת גם עולה כי לא הבחין במועד ברכב הנתבעים.

לאחר ששמעתי את העדויות, ולאחר שעיינתי במוצגים ובכתבי הטענות, לרבות רכיבי הנזק השונים, הנני קובע שיהיה זה נכון וצודק לחייב את הנתבעים לשלם לתובעת סך כולל של 9,392 ₪, וכן את אגרת התביעה בסך 374 ₪, כשסכומים אלה נושאים הפרשי הצמדה למדד וריבית כדין מיום הגשת התביעה ועד היום; וכן את שכר העד בסך 500 ₪ ושכ"ט עו"ד בסך 1,800 ₪. כל הסכומים האמורים ישולמו תוך 30 יום מהיום, אחרת יצברו הפרשי הצמדה למדד וריבית כדין מהיום ועד לתשלום בפועל.

ניתן היום, כ"ג ניסן תשע"ח, 08 אפריל 2018, בהעדר הצדדים.

