|  |  |  |
| --- | --- | --- |
| **בפני** | **כב' השופטת אילת שומרוני-ברנשטיין** | |
| **התובע** | | **מהראן עיאשי 201240637**  **ע"י ב"כ עוה"ד שאדי עזאם** |
| **-** | | |
| **הנתבע** | | **המוסד לביטוח לאומי** |

|  |
| --- |
| **פסק דין** |

1. התובע הגיש כתב תביעה ביום 20.2.2018 למתן צו עשה, ועתר לכך שהמל"ל יסיים את הטיפול בעניינו בוועדה הרפואית לעררים.

התובע צירף מסמך שהוא שלח למל"ל בעניין זה ב-09/2017.

1. ביום 26.3.2018 התקבלה הודעת הנתבע, כי בתיקו של התובע לא נמצא הערר שנטען שהוגש.
2. יום למחרת התקבלה הודעת הנתבע כי נקבע לתובע מועד לוועדת ערר ליום 26.4.2018.
3. ביום 4.4.2018 התקבלה בקשת התובע למחיקת התביעה והטלת הוצאות.

התובע מסביר כי על אף ששלח את הערר ב-09/2017, רק כשהוא פנה לבית הדין טופלה בקשתו.

1. מכל המפורט לעיל – משהתביעה מוצתה – המזכירות תסגרה ברישומיה.
2. הנתבע יישא בהוצאות התובע בסך 750 ₪.

**ניתן היום כ"ו ניסן תשע"ח, 11 אפריל 2018 בהעדר הצדדים ויישלח אליהם.**

