|  |  |  |
| --- | --- | --- |
| **בפני** | **כבוד השופטת אסתר טפטה–גרדי** | |
| **מבקשים** | | **1. מוחמד חוסין**  **2. טארק חוסין** |
| **נגד** | | |
| **משיבים** | | **מדינת ישראל** |
|  | | |
|  | |  |
|  | | |

|  |
| --- |
| **החלטה** |

בפני בקשה לביטול איסור מנהלי על שימוש ברכב, אשר הוגשה על פי [סעיף 57ב](http://www.nevo.co.il/law/5227/57b) ל[פקודת התעבורה](http://www.nevo.co.il/law/5227), התשכ"א- 1961.

ביום 7.4.18, בעקבות שימוע בדבר איסור מנהלי על שימוש ברכב, החליט קצין המשטרה על השבתה מנהלית של הרכב מסוג סוזיקי, מ"ר 92-376-28, למשך 30 יום. זאת מאחר שמר חוסין יאזן, נהג ברכב בהיותו נוהג חדש, נהג ללא מלווה בניגוד לסעיף 12א1(ד)(2) לפקודת התעבורה.

בדיון שהתקיים בפני העיד מר מוחמד חוסין שהינו הבעלים של הרכב, ציין שהוא עוסק כקבלן ציוד מכני והנדסי ומעסיק מספר עובדים, ומעסיק את מר טארק חוסין (המבקש 2). לטענתו, הרכב נמסר למבקש 2, לצורכי עבודה בלבד. לדבריו, הרכב נילקח ללא ידיעתו וללא הסכמתו.

המבקש 2 העיד בפני כי הוא עובד אצל המבקש 1, והרכב משמש אותו לצורכי עבודה. לטענתו, במועד האירוע היה מחוץ לכפר, נהג הרכב- שהינו אחיו, נטל את המפתחות ללא רשותו וידיעתו.

כן טען ב"כ המבקשים, כי נפל פגם בהחלטת הקצין בשימוע שערך, בכך שלא קיים שימוע לבעל הרכב.

ב"כ המשיבה הביע התנגדות לבקשה וטען בצדק כי מדובר בעבירה חמורה ומסוכנת. עוד טען כי המבקש 1, לא עשה כל הניתן על מנת למנוע את ביצוע העבירה והוא אינו עומד בקרטריונים הקבועים בחוק בסעיף 57 ב' לפקודת התעבורה.

סעיף 57ב לפקודת התעבורה קובעת כי בית משפט יבטל הודעת איסור שימוש ברכב אם נוכח כי התקיים אחד מאלה:

(1) הרכב נלקח מבעליו בלי ידיעתו ובלי הסכמתו;

(2) מי שנהג ברכב פעל בניגוד להוראותיו של בעל הרכב, ובעל הרכב עשה כל שביכולתו כדי למנוע את העבירה כאמור בסעיף 57א(א).

כמו כן, סעיף 57ב(ג) קבוע כי

**"בית המשפט רשאי לבטל את הודעת איסור השימוש, או לקבוע תקופה קצרה יותר לאיסור השימוש, בתנאים או ללא תנאים, אם התקיימו נסיבות אחרות מאלה האמורות בסעיף קטן (ב), המצדיקות זאת, ולענין זה רשאי בית המשפט להביא בחשבון, בין השאר, את הזיקה בין בעל הרכב לבין מי שנהג ברכב"**

באשר לטענה כי לא נערך שימוע לבעל הרכב, בעניין זה אציין כי אין חובה בחוק לקיים שימוע בנוכחות בעל הרכב ואין אף חובה כי זה יוזמן לשימוע. החובה היא לערוך שימוע לנהג, ולא לבעל הרכב. קיימת חובה להודיע לבעל הרכב את דבר ההחלטה בדבר איסור השימוש והשבתת הרכב. הודעה כזו יכול ותשלח לבעל הרכב גם בפקס, ויכול שתימסר לנהג הנוכח בשימוע תוך התחייבות של הנהג ליידע את הבעלים (ראה **ע"ח 36523-06-13 משה מייזל נ' מדינת ישראל).**

לאחר ששקלתי את כל טענות הצדדים, הגעתי למסקנה כי בנסיבות המקרה יש לבטל הודעת איסור השימוש ברכב, וזאת לנוכח העבודה שהנהג נמצא בפסילה ומאחר שהתרשמתי כי הרכב נילקח ללא ידיעתו וללא הסכמתו של בעל הרכב.

כמו כן, לאחר שסברתי כי ניתן להסתפק בתקופת איסור השימוש שחלפה עד כה.

המזכירות תשלח העתק ההחלטה לצדדים.

המזכירות תסרוק את פרוטוקול הדיון למערכת נט המשפט.

ניתנה היום, כ"ז ניסן תשע"ח, 12 אפריל 2018, בהעדר הצדדים.

