|  |  |
| --- | --- |
| **לפני כבוד השופטת מיה רויזמן-אלדור** | |
| **התובעים:** | **1.איי.די.איי. חברה לביטוח בע"מ**  **2.שרון טרוסמן** ע"י ב"כ עו"ד בלאיש |
| **נגד** | |
| **הנתבעים:** | **1.אברהם פיגבאום**  **2.הפניקס חברה לביטוח בע"מ** ע"י ב"כ עו"ד בראון |

|  |
| --- |
| **פסק דין** |

מונחת לפניי תביעה שעניינה תאונת דרכים, אשר אירעה ביום 24.10.14 בין כלי רכב נושא מספר רישוי 21-265-79 ובין כלי רכב נושא מספר רישוי 93-773-621 (להלן: **"התאונה")**.

אין חולק כי אירעה התאונה, אך יש חולק באשר לנסיבות התרחשותה.

העידו בפני שני הנהגים המעורבים בתאונה והוגשו הראיות.

בתום הדיון בתביעה, לאחר שמיעת טענות הצדדים והעדויות, הסמיכו באי-כוח בעלי הדין את בית המשפט לפסוק את הדין על דרך הפשרה, על פי סע' 79א. לחוק בתי המשפט התשמ"ד-1984. זאת לאחר שהובהר לצדדים כי פסק הדין יינתן ללא נימוקים וכי העילות לערעור על פסק דין זה הינן מצומצמות ביותר, כך שקיים קושי משמעותי לערער עליו.

לאחר ששמעתי את העדויות ובחנתי את הראיות, ובשים לב לנסיבות קרות התאונה ומוקדי הנזק ברכבים, הגעתי לכלל מסקנה כי יש לחלק את האחריות בין הנהגים המעורבים, באופן בו יישא התובע 2 באחריות בשיעור של 80% ואילו נהגת רכב הנתבעים תישא באחריות בשיעור של 20%.

נוכח האמור לעיל, יש לחייב את הנתבעים לשלם לתובעים סך של 766 ש"ח בתוספת הפרשי הצמדה מיום הגשת התביעה ועד ליום התשלום המלא בפועל, אגרת משפט ששולמה, שכר העדה כפי שנפסק במהלך הדיון ושכ"ט עו"ד בסך של 1,500 ₪.

ניתן לתובע 2 היתר לפיצול סעדים בגין ראש נזק של הפסד הנחת היעדר תביעות אם וככל שייגרם לו נזק כזה בפועל, כשיעור חלוקת האחריות כפי שנפסק לעיל, ובכפוף להצגת אסמכתאות מתאימות.

הסכום הכולל ישולם בתוך 30 ימים.

התובעים פטורים מתשלום מחציתה השנייה של האגרה.

**המזכירות תמציא את פסק הדין לבאי-כוח הצדדים.**

ניתן היום, כ"ז ניסן תשע"ח, 12 אפריל 2018, בהעדר הצדדים.

