|  |  |  |
| --- | --- | --- |
| **בפני** | **כב' הרשם הבכיר צוריאל לרנר** | |
| **תובע** | | **עומר אריאלי** |
| **נגד** | | |
| **נתבעת** | | **מועצה אזורית דרום השרון** |

|  |
| --- |
| **פסק דין** |

בפני תביעה כספית, על סך של 10,557 ₪, שעניינה נזקים שנגרמו כתוצאה מתאונת דרכים. בתום הדיון שהתקיים בפני, ובנסיבות, הסכימו הצדדים להכרעה על פי סעיף 79א(א) לחוק בתי המשפט, בלא נימוקים, ובהסתמך על כתבי הטענות, העדויות וחומר הראיות שהוגש.

בקליפת אגוז: התובע רכב על קטנועו על כביש צדדי, לא מואר, בליל חורף, ונפל לאחר פגיעה בשקע שנפער בכביש. התובע לא דיווח לנתבעת (וגם לא הביא לעדות את חברו שחילץ אותו מהמקום), וזו מצדה לא סיפקה די תיעוד המבסס את המועד בו נודע לה על המפגע והמועד בו בוצע התיקון.

לאחר ששמעתי את העדויות, ולאחר שעיינתי במוצגים ובכתבי הטענות, לרבות רכיבי הנזק השונים, הנני קובע שיהיה זה נכון וצודק לחייב את הנתבעת לשלם לתובע סך של 4,223 ₪, וכן את אגרת התביעה בסך 374 ₪, כשסכומים אלה נושאים הפרשי הצמדה למדד וריבית כדין מיום הגשת התביעה ועד היום; וכן שכ"ט עו"ד בסך 1,000 ₪. כל הסכומים האמורים ישולמו תוך 30 יום מהיום, אחרת יצברו הפרשי הצמדה למדד וריבית כדין מהיום ועד לתשלום בפועל.

ניתן היום, כ"ג ניסן תשע"ח, 08 אפריל 2018, בהעדר הצדדים.

