|  |  |  |
| --- | --- | --- |
|  | **בפני כב' השופט יוסף סוהיל – סגן נשיא** | |
| **תובע** | | **בנק מרכנתיל דיסקונט בעמ** |
| **נגד** | | |
| **נתבע** | | **פארוק יעקוב** |

|  |
| --- |
| **החלטה** |

בתוקף סמכותי על פי תקנה 168 לתקנות סדר הדין האזרחי, אני מורה כדלקמן:

הצדדים יקדימו ויגישו תצהירי עדות ראשית של כל עדיהם כדי להוכיח באמצעותם את טענותיהם.

לתצהירים יצורפו מסמכים שאותם ניתן להגיש כראייה באמצעות אותם מצהירים.

התובע יגיש תצהיריו תוך 40 יום מהיום, עם העתק ישירות לצד שכנגד.

הנתבע יגיש תצהיריו תוך 40 יום מיום קבלת תצהירי התובע.

בתוך אותם מועדים יגישו הצדדים חוות דעת של מומחים, אם בכוונתם להגיש.

כל אחד מן המצהירים חייב להתייצב לחקירה נגדית על תצהירו ביום שייקבע לשמיעת ראיות, אלא אם כן הצד שכנגד הודיע בכתב, כי הוא מוותר על חקירת אותו מצהיר.

מצהיר שלא יתייצב לחקירה נגדית על תצהירו, יוצא תצהירו מתיק בית המשפט ויוחזר לצד שהגישו.

בפתח הישיבה שתיקבע לשמיעה, יוכל כל אחד מהצדדים להשמיע טענות שיש לו, אם בכלל, כנגד קבילות ראיות שנכללו בתצהירים.

לא הוגש תצהיר עד על ידי בעל דין כאמור בהחלטה זו, לא יורשה להביא את העד לעדות, אלא ברשות בית המשפט, **ועל פי בקשה שתוגש במסגרת אותו פרק זמן שנקבע להגשת תצהיריו.**

כל צד שלא יגיש תצהיריו במועד, כאמור, ייחשב כמי שלא התייצב לדיון, על כל המשתמע מכך.

**צד שלא יגיש תצהיריו במועד, יימחק כתב טענותיו, על כל המשתמע.**

**קובע לישיבת תזכורת במעמד הצדדים לתאריך 12/7/18 שעה 09:30.**

**בנוסף, הנני משריין שני מועדים להוכחות : 20/11/18 בשעה 10:30** (לשמיעת עדי התביעה/הבנק); **22/11/18 בשעה 10:30** (לשמיעת עדי ההגנה).

**המזכירות תזמן את הצדדים בצירוף החלטה זו.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

