|  |  |
| --- | --- |
| **לפני כבוד הרשמת בכירה יעל מרמור דומב** | |
| **התובע** | **עופר בס** |
| **נגד** | |
| **הנתבע** | **יורם ביבר** |
|  | |

|  |
| --- |
| **החלטה** |

עיון בתיק מעלה כי אין אינדיקציה לכך שהנתבע קיבל את כתב התביעה והזימון לדיון. ללא אינדיקציה כזו לא ניתן לקדם את שמיעת התיק או לתת פסק דין.

התובע יפעל במדויק לפי ההוראות הבאות:

\* יגש למשרד הפנים ויוציא תדפיס של כתובתו האחרונה של הנתבע. ניתן צו למשרד הפנים למסור לתובע פרטי כתובת זו.

\* התובע יגש למזכירות בית המשפט ויקבל עותק מכתב התביעה והזמנה לדיון שקבעתי לצורך ביצוע מסירה אישית.

\* בשלב הבא יגש התובע לכתובת הרשומה בתדפיס משרד הפנים, ויבדוק אם הנתבע מתגורר בכתובת זו. אם התשובה חיובית - ימסור את כתב התביעה ואת הזימון לדיון. אם התשובה שלילית - ידביק את כתב התביעה ואת הזימון לדיון ליד דלת הבית או הדירה ויתעד את ההדבקה בתצלום. ניתן לבצע את המסירה ואת ההדבקה באמצעות אדם אחר (אין הכרח שהתובע יעשה זאת בעצמו).

\* לאחר ביצוע המסירה או ההדבקה, ימתין התובע 20 ימים, ויתקשר למרכז המידע של בית המשפט כדי לברר אם הוגש כתב הגנה. אם התשובה חיובית - יש להתייצב לדיון; אם התשובה שלילית (כלומר, לא הוגש כתב הגנה), יגיש התובע בקשה למתן פסק דין בהיעדר הגנה.

\* יש לפעול לפי הוראות אלו במדויק. אם התובע יגיע לישיבה הבאה מבלי שביצע את כל האמור, תשקל מחיקת התביעה מחוסר מעש.

**הדיון ידחה ליום 4/10/18 בשעה 11:30. המזכירות תודיע טלפונית.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

