|  |  |  |  |
| --- | --- | --- | --- |
|  | | | **מספר בקשה:1** |
| **בפני** | **כבוד השופטת רוית פלג בר-דיין** | | |
| **מבקש** | | **סראיעה מחמד** | |
| **נגד** | | | |
| **משיבה** | | **מדינת ישראל** | |
|  | | | |
|  | |  | |
|  | | | |

|  |
| --- |
| **החלטה** |

בפני בקשה להורות על הארכת מועד להישפט בדו"חות מספר 90503042252 ומספר 9052723647, זאת מכוח סעיף 230 ל**חוק סדר הדין הפלילי [נוסח משולב] התשמ"ב – 1982**. ( להלן: ה"**חוק**")

**העובדות הצריכות לעניין :**

הודעות קנס נשלחו למבקש בגין ביצוע עבירות תעבורה.

המבקש לא הודיע על רצונו להישפט על העבירה כאמור בסעיף 229(א)(2) לחוק. משכך, התווספה לקנס תוספת פיגור כאמור בסעיף 229(ב) לחוק ורואים בו כמי שהורשע ונגזר עליו קנס בשיעור הנקוב בהודעת הקנס כאמור בסעיף 229 (ח) (ח2) לחוק.

המבקש עתר ביום 27.2.18 בבקשה להארכת מועד להישפט בשני דו"חות וטען כי דחיית בקשתו תגרום לו עיוות דין שכן, בעת ביצוע העבירה, לא הוא נהג ברכב ונדרשת לו שהות קלה להמציא פרטי מבצע העבירה.

לטענתו, לא פנה במועדים הקבועים בחוק בבקשה להסבת הדו"ח על שם הנהג, מאחר ולא קיבל הודעה ו/או זימון לגבי הדו"חות.

בית המשפט לא יכול להיעתר לבקשה.

**המבקש שילם את הדו"ח נשוא הבקשה ביום 13.3.18 וזאת לאחר הגשת בקשה למתן הארכת מועד להישפט ולאחר שביקש שהות להמצאת פרטי מבצע העבירה**.

בהתאם לסעיף 229(ח) לחוק, ייחשב תשלומו של דו"ח כהודאה באשמה, הרשעה ונשיאה בעונש אלא אם, תובע משטרתי ביטל הדו"ח לאחר תשלומו.

תשלום הדו"ח הופך אותו לחלוט וחל עיקרון סופיות הדיון.

**מכל האמור לעיל הבקשה נדחית.**

**המזכירות תודיע לצדדים תוכן ההחלטה.**

**ניתן בלשכתי בהעדר הצדדים.**

ניתנה היום, כ"ו ניסן תשע"ח, 11 אפריל 2018, בהעדר הצדדים.

