|  |  |  |
| --- | --- | --- |
| **בפני** | **כבוד השופטת אורית ליפשיץ** | |
| **תובעים** | | **פלוני** |
| **נגד** | | |
| **נתבעים** | | **1. עלי אלמדאני**  **2. מגדל חברה לביטוח בע"מ** |

|  |
| --- |
| **החלטה** |

1. לאחר שעיינתי בבקשה, בתגובת הנתבעים, בכתב התביעה, על נספחיו, ובמסמכים הרפואיים שצורפו לבקשה, ואשר מהם עולה ראשית ראיה לעניין התחומים המבוקשים, סבורני כי יש להיעתר לבקשה לקבל חוות דעת לקביעת הנכות הרפואית בתחום האורתופדי לגבי התובע.
2. לפיכך אני מורה על מינויה של **ד"ר ליפסקר אסתר, מספר טלפון 03-9531953,** כמומחית רפואית מטעם בית המשפט בתחום הכירורגייה של כף היד, והאורתופדיה.
3. המומחית תקבע ממצאים לגבי מצבו הרפואי של התובע בעקבות האירוע נשוא כתב התביעה, ובמיוחד תתייחס היא לפרמטרים הבאים:

א. האם לוקה התובע כיום בנכות, ואם כן, לאיזו תקופה ומהו שיעור הנכות.

ב. הקשר שבין האירוע לבין מצב התובע נכון להיום.

ג. האם יהיה התובע זקוק לטיפולים רפואיים בעתיד, ואם כן, מהם סוגי הטיפולים, ומהי העלות המשוערת של טיפולים אלו לפי המחירים הנכונים להיום.

ד. האם יש לצפות לשיפור או להחמרה במצב התובע בעתיד.

1. בעלי הדין רשאים להעביר למומחית כל מסמך רפואי שבידיהם, למעט חוות דעת מומחים. המומחית תציין בחוות הדעת אלו מסמכים היו בפניה לצורך מתן חוות הדעת.
2. בשלב זה תישא הנתבעת בשכר המומחית, וזה יילקח בחשבון הסכומים שיפסקו.
3. שכרה של המומחית בתחום האורתופדי לא יעלה על 4500 ₪ בתוספת מע"מ.
4. הנתבעת תשלם שכר טרחת המומחית ישירות לידיה של המומחית, ובתאום מלא עמה, ותגיש לבית המשפט אסמכתא לביצוע התשלום בתוך 14 ימים מהיום. המזכירות לא תוציא את כתב מינוי לפני המצאת האסמכתא לתשלום למומחית.
5. חוות הדעת תימסר לבית המשפט ולבעלי הדין ככל האפשר בתוך 60 יום ממועד הוצאת כתב המינוי.
6. בעלי הדין רשאים להפנות למומחית שאלות הבהרה בתוך 15 יום ממועד קבלת חוות הדעת והמומחית מתבקשת להשיב בתוך 15 יום נוספים.
7. תחשיב נזק מטעם התובע יוגש 60 יום לאחר קבלת חוות הדעת.
8. תחשיב נזק מטעם הנתבעת יוגש 30 יום לאחר מכן.
9. המזכירות תודיע.

ניתנה היום, כ"ו ניסן תשע"ח, 11 אפריל 2018, בהעדר הצדדים.

