|  |  |  |
| --- | --- | --- |
| **בפני** | **כב' השופט איל באומגרט** | |
| **בעניין:** | | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | | **עבודיאן ליאת, ת"ז 32675399**  **להלן: "החייבת"** |
| **ובעניין:** | | **הכונס הרשמי מחוז חיפה**  **להלן: "הכונ"ר"** |
| **ובעניין:** | | **עו"ד איתי פריימן**  **להלן: "המנהל המיוחד"** |

|  |
| --- |
| **פסק דין** |

עיון בתיק בית משפט מגלה כי למרות החלטת בית משפט מיום 8.3.18 החייבת לא הסירה מחדליה.

בנסיבות אלו, אין לי אלא לראות את החייבת כמי שוויתרה על הצורך בהמשך ההליך, ועל כן אין מנוס אלא למחוק את בקשתה העיקרית.

יובהר כי מחדלי החייבת שעה שהוא חוסה תחת צו הכינוס שניתן בעניינה מהווים התנהגות בחוסר תום לב שעה שמחד גיסא, נהנית החייבת מהטבות הנובעות מצו הכינוס, ומאידך גיסא, לא מבצעת הנדרש ממנה במסגרת הליך הפש"ר.

לפיכך, אני מורה על מחיקת הבקשה לפשיטת רגל על כל השלכותיה.

בנסיבות אלה, ההגבלות שהושתו בצו הכינוס מבוטלות, צו עיכוב יציאה מן הארץ יעמוד על כנו למשך 90 יום נוספים.

תנאי להגשת בקשה לביטול פסק דין זה הינו תשלום הפיגורים, הגשת דוחות ל- 6 החודשים האחרונים (במקרה ולא הוגשו) והמצאת המסמכים המבוקשים ע"י המנהל המיוחד (במקרה ונדרשים) עד ליום 1.6.18.

החייבת תצרף פסק דין זה לכל בקשה שתוגש בעניינה.

הוצאות ההליך ישולמו בהתאם לתקנות (הוצאות המנהל המיוחד בסך של 500 ₪ ישולמו בנוסף), ולחלופין, לפי הנחיות הכונ"ר לעניין תעריפים מינימאליים, לפי הגבוה מביניהן, והיתרה תועבר לנושים בכפוף לכל דין תקף.

**המזכירות תשלח פסק דין זה לצדדים.**

ניתן היום, כ"ו ניסן תשע"ח, 11 אפריל 2018, בהעדר הצדדים.

