|  |  |  |
| --- | --- | --- |
| **בפני** | **כבוד השופטת מרים קראוס** | |
| **תובעת** | | **ביי אנד דרייב שירותי מימון (2004) בע"מ** ע"י ב"כ עוה"ד אלון רוזלס |
| **נגד** | | |
| **נתבעת** | | **הראל חברה לביטוח בע"מ** ע"י ב"כ עוה"ד גיא דוידיאן |
|  | | |
|  | |  |

|  |
| --- |
| **פסק דין** |

**פתח דבר וטענות הצדדים**

1. לפני תביעה לפיצוי בסך 15,081 ₪ בגין נזקי רכוש שנגרמו לתובעת בעטיה של תאונת דרכים שאירעה ביום 19.5.16.
2. לטענת התובעת, עת חנה רכבה כדין, לפתע הגיח רכב הנתבעת מאחור ופגע ברכב התובעת.
3. לטענת הנתבעת, עת יצא רכבה ממקום חנייתו במהירות, נשק קלות לרכב התובעת, מבלי לגרום כל נזק.

**דיון והכרעה**

1. על פי גרסת ההגנה אירע מגע בין הרכבים, בגינו של רכב הנתבעת.
2. כעולה מכתב ההגנה, הנזק הנתבע אינו תולדת מגע זה. אציין כי לא צורף טופס הודעה לכתב הגנה, כאשר לכתב התביעה צורף טופס הודעה נושא תאריך יום התאונה.
3. מנגד, בחקירתה העידה נהגת רכב הנתבעת כי נגרם "שפשוף" או "שפשוף קל וכמה שריטות", ככתוב במסמך חתום על ידה אשר הוגש לעיוני במהלך הדיון.
4. הנזק הנטען הוערך על ידי שמאי התובעת על סך 10,804 ₪.
5. שעה שרכב התובעת נבדק על ידי השמאי ביום 20.5.16, כאשר התאונה התרחשה ביום 19.5.16, ונוכח המפורט מעלה, סביר יותר להניח כי הנזק הנתבע הינו תולדת התאונה דנן.
6. כן אציין כי עדות נהגת רכב התובעת נמצאה עקבית, קוהרנטית ואמינה.
7. **לאחר עיון בתמונות שהוצגו ושמיעת העדים , גרסת התביעה מתקבלת במלואה וניתן בזאת פסק דין כדלהלן:**
8. הנתבעת תשלם לתובעת סך של 15,081 ₪ בתוספת הפרשי הצמדה וריבית כחוק ממועד הגשת התביעה, ועד התשלום המלא בפועל.
9. בנוסף תישא בשכ"ט עו"ד בסך 17.55%, בהוצאות עדים כפי שנקבע בפרוטוקול ובאגרה ששולמה והכל בתוספת הפרשי הצמדה וריבית כחוק מהיום ועד התשלום המלא בפועל.
10. התיק ייסגר.

ניתן היום, כ"ז ניסן תשע"ח, 12 אפריל 2018, בהעדר הצדדים.

