|  |  |  |  |
| --- | --- | --- | --- |
|  | | | **מספר בקשה:5** |
| **בפני** | **כב' סגן הנשיא, השופט גיל דניאל** | | |
| **תובעים** | | **1. אלדד אוסטרמן**  **2. איילת אוסטרמן** | |
| **נגד** | | | |
| **נתבעת** | | **שגב עצובי שיש ואבן בע"מ** | |

|  |
| --- |
| **החלטה** |

הנתבעת ביקשה לבטל את פסק הדין שניתן ביום 20.3.18 בהעדר התייצבות מטעם הנתבעת.

לטענת הנתבעת, נפלו פגמים בהמצאת ההזמנה לדיון ומכל מקום, נציגת הנתבעת הגיעה לבית המשפט לאחר הדיון כאשר נודע לנתבעת על התקיימות הדיון.

התובעים מתנגדים לביטול פסק הדין. לעמדת התובעים, גרסת הנתבעת כמפורט בבקשה אינן נכונות ויש להותיר את פסק הדין על כנו.

לאחר עיון בבקשה ובתגובה נמצא כי הנתבעת לא מסרה הסבר מוצדק להעדר ההתייצבות, וזאת לאחר שההזמנה לדיון הומצאה לנתבעת כדין. ייתכן ומדובר בחוסר תשומת לב, ולא בהתעלמות מכוונת, אך אין בכך כדי להוות נימוק מספקי לאי ההתייצבות.

עם זאת, גם במצב כזה, יש לבחון האם לנתבעת טענות הגנה ועל יסוד המפורט בכתב ההגנה עולה, כי אכן קיימות טענות הגנה הראויות לבירור.

על כן, פסק הדין שניתן ביום 20.3.18 יבוטל בכפוף לכך שהנתבעת תשלם לתובעים הוצאות משפט בגין הדיון שנערך ביום 20.3.18 בסך של 600 ₪, וזאת בתוך 21 יום.

בכפוף לתשלום ההוצאות המהוות תנאי לביטול פסק הדין, יתקיים הדיון בתביעה במעמד הצדדים **ביום 3.6.18 שעה 12:30.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

