|  |  |  |
| --- | --- | --- |
| **בפני** | **כבוד השופטת תמי לוי יטח** | |
| **תובעת** | | **יוסף מאירוביץ** |
| **נגד** | | |
| **נתבעת** | | **איי.די.איי. חברה לביטוח בע"מ** |
| **החלטה** | | |

**התיק נקבע לישיבת קדם משפט ליום 26.6.18, לשעה 09:30.**

**לקראת ישיבה זו ניתנות ההוראות הבאות:**

1. ניתן צו גילוי ועיון מסמכים הדדי (למעט מסמכים שנטען לגביהם חסיון בתצהיר הגילוי) כל זאת לביצוע תוך 30 יום מהיום.

2. אם בדעת מי מהצדדים להגיש שאלון יעשה כך בתוך 30 יום מהיום.

3. מבלי לגרוע מהאמור, ולשם קידום המחלוקות נשוא התביעה, אני מורה:

**התובע** ימציא לתיק, תוך 30 יום מהיום, העתק ממסמכי מל"ל ביחס לנכות התובע, ככל שהוכרה נכות כזו.

**הנתבעת** תמציא לתיק, תוך 30 יום מהיום, העתק הפוליסה והרשימה לפוליסה, תצהיר הבריאות בחתימת התובע ומועד התשלום הראשון של הפרמיה עבור הפוליסה.

כמו כן, ונוכח הגשת חוות דעת רפואית מטעם התובע, הנתבעת רשאית להגיש חוות דעת נגדית תוך 45 יום מהיום, שאם לא כן, היא תחשב כמסכימה לאמור בחוות הדעת שהוגשה מטעם התובע.

ניתנה היום, כ"ו ניסן תשע"ח, 11 אפריל 2018, בהעדר הצדדים.

