|  |  |  |
| --- | --- | --- |
| **בפני** | **כבוד הרשם הבכיר ראמי נאסר** | |
| **תובע** | | **יאיר זכריה** |
| **נגד** | | |
| **נתבע** | | **שני אוצקובסקי** |
|  | | |

|  |
| --- |
| **החלטה** |

1. בהמשך לדיון שהתקיים היום בתיק ואשר תועד בפרוטוקול נפרד בשל תקלה במערכת המחשובית ונוכח הסכמת הצדדים, אני מקבל את הבקשה למתן רשות להתגונן.
2. תצהיר הנתבע שצורף לבקשה, ישמש כתב הגנה.
3. **לאור קבלת הבקשה וסכום התביעה, היא תתברר בסדר דין מהיר בהתאם לפרק ט"ז 1 לתקנות סדר הדין האזרחי, התשמ"ד-1984** (להלן: **"התקנות"**). התיק יתנהל תוך מתן דגש על קיצור זמן ההתדיינות. לפיכך, אני מורה כדלקמן:
   1. התובע ימציא לבית המשפט ולצד השני בתוך 15 יום מהיום את המסמכים שיש לצרף לכתב התביעה לפי תקנה 214 ג' ו - 214 ח' לתקנות.
   2. הנתבע ימציא לבית המשפט ולצד השני בתוך 15 ימים לאחר מכן את המסמכים שיש לצרף לכתב ההגנה לפי תקנה 214 ג' ו - 214 ח'.
   3. בתוך 30 ימים לאחר מכן יגישו הצדדים תצהירי עדות ראשית על פי תקנה 214 ט' לתקנות עם העתק לצד השני. לתצהירי העדות יצורפו המסמכים שעליהם מסתמך העד בתצהירו; לא היה המסמך מצוי ברשות המצהיר, יציין בתצהיר בידי מי, למיטב ידיעתו, הוא מצוי. תצהיר עדות שלא יוגש במועד, לא יוגש אלא ברשות בית המשפט.
   4. **אני קובע ישיבת מקדמית בתיק ליום 18.06.2018 בשעה 11:15**.
4. בשים לב לטענות הצדדים ולסכום התביעה, אני שב וממליץ לב"כ הצדדים לנסות ולהגיע להסכמות כוללות בטרם יצטרכו לשלם הוצאות נוספות ומיותרות.
5. **כמובן שהצדדים רשאים להודיע על הסכמה לדיון על דרך הפשרה לפי סעיף 79א על סמך החומר הקיים בתיק וסיכומים קצרים בכתב.**
6. **המזכירות תשנה הגדרת התיק לתא"מ, תמציא העתק ההחלטה לצדדים ותזמנם לדיון.**

ניתנה היום, כ"ז ניסן תשע"ח, 12 אפריל 2018, בהעדר הצדדים.

