|  |  |  |
| --- | --- | --- |
| **בפני** | **כבוד השופטת ברכה בר-זיו** | |
| **המבקשת** | | **שיש צ'יוטלי בע"מ** ע"י עוה"ד נמרוד עובדיה |
| **נגד** | | |
| **המשיבה** | | **מרום נכסים בע"מ** ע"י עוה"ד יעקוב שאדי ואח' |
| **החלטה** | | |

בקשת רשות ערעור על החלטת בית משפט השלום בחדרה (כבוד השופטת טל תדמור זמיר) מיום 19.3.18 בת.א. 33888-02-16.

בבקשה נטען כי ההחלטה ניתנה "בניגוד להנחיות בית המשפט המחוזי בע"א 16543-09-7" ולפיה מונה "מהנדס שמאי" לשם מדידת פני קירות שחופו במקום "מודד מוסמך".

לאחר שבחנתי את הבקשה, ההחלטה ופסק דינה של ערכאת הערעור – איני מוצאת מקום להעתר לבקשה.

בית המשפט המחוזי בפסק דינו הורה על החזרת ההליך לבית משפט קמא , על מנת "שימנה מומחה מטעמו לשם בחינת שטח חיפוי האבן שבוצע על ידי המשיבה". בית המשפט לא מצא לנכון להורות לבית משפט קמא איזה מומחה למנות ו/או את זהות המומחה וממילא שאין מקום להתערבות ערכאה זו בהחלטה שניתנה .

לפיכך אני דוחה את הבקשה.

מאחר ולא התבקשה תגובה – אין צו להוצאות.

ניתנה היום, כ"ז ניסן תשע"ח, 12 אפריל 2018, בהעדר הצדדים.

