|  |  |  |
| --- | --- | --- |
| **בפני** | **כבוד השופט יורם ברוזה** | |
| **תובעים** | | **מזרחי טפחות בן יהודה** |
| **נגד** | | |
| **נתבעים** | | **1. טימופיי גוליאד**  **2. אולג חקלו** |
| **החלטה** | | |

1. משניתנה רשות להתגונן קובע **לקדם משפט**, במעמד אישי של הנתבעים, ליום 26/6/18 בשעה 12:00

2. אני מורה על הגשת תצהירים בכתב של בעלי הדין והעדים מטעמם, לרבות תיקי מוצגים **מלאים**, במועדים כדלקמן:

התובע – עד ליום 14/5/18.

הנתבעים – עד ליום 14/6/18

3. כל **הראיות** [מסמכים, חוות דעת, תעודת עובד ציבור וכיוצ"ב] **יוגשו בתיק מוצגים נפרד כדלקמן:**

1. **תיק המוצגים יכלול דף תוכן עניינים שבו יפורט (בשורה אחת) מיספורו של המוצג, תיאורו וכן העמודים בתיק המוצגים (עמוד זה ימוספר בספרה [1] וכל הדפים ימוספרו בסדר כרונולוגי רץ ממנו.**
2. **התצהירים יוגשו בנפרד, כאשר כל התצהירים יכללו הפניות למוצגים (מיספור מוצג וכן מספורי הדפים הרלוונטים בתיק המוצגים) שבכוונת הצד להגישם באמצעות התצהיר ו/או אשר המצהיר מתייחס אליהם בתצהיריו.**
3. **ככל שבתיק המוצגים יכלל מוצג אשר אינו מוגש באמצעות תעודת עובד ציבור, או אשר אחד מהמצהירים אינו מפנה אליו, מוצג זה לא יוגש ללא הסכמת הצד השני.**
4. **ככל שתיק המוצגים הינו יותר מ20 עמודים (כולל תוכן העניינים) יוגש עותק נוסף, אשר המוצגים בו מסומנים באמצעות דגלונים, למזכירות בית המשפט ויצויין עליו כי אינו לסריקה ויש להעבירו ללשכתי.**

4. כל צד ימציא למשנהו, במסירה אישית, עותק מכל המסמכים התצהירים וחוות הדעת שהוגשו על ידו במקביל להגשתם לבית המשפט ויציין את עובדת ההמצאה על העותק שיוגש לתיק ביהמ"ש.

5. **התצהירים יהיו קצרים ותמציתיים.** שום דבר מהאמור בתצהירים לא יחרוג מגדר העובדות שהמצהירים יכולים להעיד עליהם מידיעתם האישית, על התצהירים לכלול הפניה מפורשת למוצגים אשר הם מתייחסים אלים ואשר בכוונת המצהיר להסתמך עליהם.

בתחילתו של הדיון יש לוודא הגשת תצהיר מקורי לבית המשפט.

6. מבלי לפגוע באמור לעיל, בעל דין הסבור שבתצהירי הצד שכנגד נכללו הצהרות או שצורפו להם מסמכים, בניגוד לדיני הראיות, או שיש בהם שינוי חזית או כל טענה אחרת, יהיה רשאי להשמיע התנגדויותיו **בפתח קדם המשפט** לא תשמענה טענות מסוג זה לאחר מכן.

7. בעל דין שיבקש להזמין עדים שלא באמצעות תצהיר - הן לצורך השמעת עדות והן לצורך הצגת מסמכים - יגיש בקשה מתאימה לביהמ"ש בתוך המועד הקבוע להגשת תצהירי העדות מטעמו. הבקשה תכלול פרטים בדבר שם העד, נושא עדותו, והסיבה לכך שלא ניתן היה לצרף את המסמך או להגיש את העדות בתצהיר, כולל פירוט הניסיונות והפעולות שנעשו בקשר לכך.

בעלי הדין לא יהיו רשאים להזמין עדים (למתן עדות או לצורך הצגת מסמכים או תעודות עובד ציבור), אם ניתן היה להגיש את המסמכים או לקבל את עדויותיהם הראשיות בתצהירים, ואשר לגביהם לא הוגשה בקשה לפי סעיף זה, בתוך המועד שנקבע להגשת התצהירים (אא"כ מדובר בהתנגדות להגשת מסמך שעלתה לראשונה בקשם המשפט המסכם ואזי יש להודיע זאת לפרוטוקול באותה ישיבה).

8. במסגרת קדם המשפט יידרשו ב"כ הצדדים להעריך את פרק הזמן שיידרש להם לצורך חקירותיהם הנגדיות של כל אחד ואחד מהעדים, וכן עשויה להתבקש הסכמתם להסדרים דיוניים שונים, לרבות ויתור על חקירתם של העדים או חלק מהם. ב"כ הצדדים נדרשים להגיע לקדם המשפט המסכם כשהם מצוידים במידע ובסמכויות בהתאם.

9. מזכירות ביהמ"ש מתבקשת לשלוח עותק ההחלטה לצדדים.

ניתנה היום, כ"ו ניסן תשע"ח, 11 אפריל 2018, בהעדר הצדדים.

