|  |  |
| --- | --- |
| **לפני כבוד השופטת נאוה ברוורמן** | |
| **המבקשים:** | **1.יובל גביש**  **2.ניצה (אנוך) גביש ב"כ: עו"ד משה מרדלר ועו"ד אלעד מורצקי** |
| **נגד** | |
| **המשיבים:**  **המשיבים הפורמאליים** | **1.עובדיה נגרי**  **2.זפירה נגרי ב"כ: עו"ד יואב טילינגר**  **3.יוסף קשת**  **4.ליטל קשת ב"כ: עו"ד אתי רוט לוי** |

|  |
| --- |
| **פסק דין** |

מונחת בפני המרצת פתיחה שעניינה בהשלמת עסקת מכר שנחתמה עם המשיבים הפורמאליים, במסגרתה מכרו המבקשים לקונים את זכויותיהם בנכס הבנוי על המקרקעין הידועים כחלקה 184 בגוש 6638 (להלן: "**הנכס**"), וזאת על ידי רישום זכויות המבקשים בנכס על שם הקונים.

במסגרת הדיון במעמד ב"כ הצדדים, בהמלצת בית המשפט, הסכימו הצדדים ליתן צו לרשם המקרקעין בתל-אביב, לפיו ירשמו הזכויות בנכס על שם המשיבים הפורמאליים, בכפוף להערת אזהרה הרשומה לטובת המשיבים 1 ו- 2.

כמו כן, מצהירים המבקשים והמשיבים הפורמאליים שהסכם המכר תקף, ואין כוונה לבטלו.

אשר על כן, הנני ליתן תוקף של פסק-דין להסכמות שניתנו על-ידי הצדדים, כמפורט לעיל, וכאמור בפרוטוקול הדיון מיום 26.03.2018.

בנוסף לאמור, הסמיכו באי כח המבקשים ומשיבים 1 ו- 2, את בית המשפט לפסוק את הדין על דרך הפשרה, על פי **סעיף 79 א' לחוק בתי המשפט התשמ"ד-1984**, **בנוגע לסוגיית הוצאות המשיבים 1 ו- 2, בטווח שבין 20,000 ₪ - 150,000 ש"ח.**

ב"כ המשיבים 1 ו- 2 וב"כ המבקשים סיכמו טענותיהם בעל-פה, והפנו לראיות.

לאחר ששמעתי את טענות ב"כ הצדדים, ועיינתי בכל אשר הובא בפניי, הגעתי לכלל מסקנה כי יש לחייב את המבקשים לשלם למשיבים 1 ו- 2 סך כולל של 80,000 ש"ח.

הסכום הכולל ישולם בתוך 30 ימים.

**המזכירות תמציא את פסק הדין לבאי כח הצדדים.**

ניתן היום, כ"ו ניסן תשע"ח, 11 אפריל 2018, בהעדר הצדדים.

