|  |  |
| --- | --- |
| **בפני** | **כב' השופטת גלית ציגלר** |
| **בעניין:** | **פקודת פשיטת הרגל [נוסח חדש], התש"ם-1980**  **להלן: "הפקודה"** |
| **בעניין:** | **אמנה אבו אלרוב, ת"ז 39543442**  **להלן: "החייבת"** |
| **ובעניין:** | **עבד אל רחמן אבו אלרוב, ת"ז 301988358**  **להלן: "החייב"** |
| **ובעניין:** | **עו"ד סער מרום**  **להלן: "המנהל המיוחד"** |

|  |
| --- |
| **פסק דין** |

ניתנה לחייבים התראה כי יש להסיר את המחדלים, אולם למרות הזמן שהוקצה לצורך כך וארכה שניתנה המחדלים נותרו בעינם, באופן שחובות ההליך אינם מתמלאים מאז ניתן צו הכינוס.

חוסר שיתוף פעולה כאמור כמוהו כזניחת ההליך, ובשים לב להגנות המוקנות במסגרת ההליך מהווה התנהגות זו חוסר תום לב.

לפיכך, אין עוד מקום להמשיך בהליך פשיטת הרגל ואני מורה על **ביטול צו הכינוס** וההגבלות שהוטלו מכוחו.

צו עיכוב יציאה מן הארץ יעמוד בתוקפו למשך 90 יום נוספים.

תנאי להגשת בקשה לביטול פסק דין זה הינו צירוף אישור המנהל המיוחד בדבר סילוק מחדלי החייבים בתוך 30 יום מהיום. לא תתקבל בקשה ללא אישור כאמור.

כספים שנצברו בקופה יחולקו בהתאם לתקנות והוראות הכונ"ר.

בשל הצטברות המחדלים לא ניתן להגיש בקשה להליך פש"ר חדש טרם שתחלוף שנה ממועד פסק דין זה (הלכת אלקצאצי ע"א 8673/13).

כל בקשה להליך פש"ר חדש תהיה בכפוף להצגת פסק הדין, ותשלום 2,000 ₪ לכל אחד מהחייבים, ₪ כהוצאות שנגרמו בעטיים.

ניתן היום, כ"ז ניסן תשע"ח, 12 אפריל 2018, בהעדר הצדדים.

