**11 אפריל 2018**

|  |  |  |
| --- | --- | --- |
| **לפני:** | |  |
| **כב' השופטת איריס רש** | | |
| **התובע** | **יוסף חי אלקובי ת.ז. 032003444**  **ע"י ב"כ: עו"ד סמדר ארביב ואח'** | |
| **-** | | |
| **הנתבעים** | **1. מילי שוורץ ת.ז. 066659830**  **2. שניצל וואוו - סניף חדרה**  **3. שניצל וואוו - פרדס-חנה**  **4. גיל שף בע"מ ח.פ. 515537793 ע"י ב"כ: עו"ד רג'ינה בן אברהם** | |

|  |
| --- |
| **פסק דין** |

1. בדיון שהתקיים היום, 11.4.2018, הסמיכו הצדדים את בית הדין לפסוק בדן יחיד לפשרה ללא הנמקה לפי סעיף 79א ל[חוק בתי המשפט](http://www.nevo.co.il/law/74849) [נוסח משולב] התשמ"ד – 1984, החל בבית הדין לעבודה מכח סעיף 39 ל[חוק בית הדין לעבודה](http://www.nevo.co.il/law/74611), התשכ"ט – 1969 סכום בין רצפה בסך של 0 ₪ לבין תקרה בסך של 80,000 ₪.

2. לאחר שעברתי על כלל החומר המצוי בתיק, אני מורה כי לסילוק מלא סופי ומוחלט של כל התביעות והטענות ההדדיות שבין הצדדים בגין תקופת העבודה וסיומה, לרבות כל התביעות והטענות של התובע כלפי הנתבעים ו/או מי מטעמם, תשלם הנתבעת 1 לתובע בפשרה ומבלי להודות בכל טענה סך של 40,000 ₪ נטו מתוכם 5,000 ₪ (כולל מע"מ) ישולמו לב"כ התובע כשכר טרחה.

3. סכום הפשרה ישולם ב – 8 תשלומים שווים חודשיים ורצופים הראשון בהם ביום 11.5.2018. התשלומים יבוצעו באמצעות המחאות של הנתבעת 1 המשוכות לפקודת ב"כ התובע, אשר תישלחנה כולן אל ב"כ התובע בדואר רשום, לא יאוחר מיום 11.5.2018 או או באמצעות הפקדת התשלום החודשי אצל ב"כ התובע או בכל דרך אחרת שתתואם בין ב"כ הצדדים.

ככל שאיזה מהתשלומים לא יפרע במועדו ובחלוף 7 ימים ממועד מתן התראה בכתב על ידי ב"כ התובע, תעמוד מלוא יתרת סכום הפשרה לפרעון מיידי.

**ניתן היום, כ"ו ניסן תשע"ח, (11 אפריל 2018), בהעדר הצדדים ויישלח אליהם.**

